hotchpotch/miracl-hf-unified huggingface dataset:
ఘట్టమనేని మంజుల
మంజుల స్వరూప్, (ఘట్టమనేని మంజుల), మంజులగా సుపరిచితురాలు. ఈమె నటి, నిర్మాతగా ప్రసిద్ధి గాంచారు. తెలుగు సినిమాలలో ఎక్కువగా పనిచేసారు.ఈమె ఘట్టమనేని కృష్ణ కూతురు. 1999 లో రాజస్థాన్ అనే సినిమాలో నటించడం ద్వారా తెరకు పరిచయమయ్యారు. సమ్మర్ ఇన్ బెత్లెహెం అనే మలయాళ సినిమాలో కథానాయకురాలిగా నటించారు. 2002 లో షో సినిమా ద్వారా అందరి మెప్పు పొందారు. ఈ చిత్రానికి జాతీయ స్థాయి ఉత్తమ చిత్రం, మరియు ఉత్తమ స్క్రీన్‌ప్లే పురస్కారాలు దక్కాయి. ఈమె తన సొంత ప్రొడక్షన్ సంస్థ ఇందిరా ప్రొడక్షన్స్ ద్వారా సినిమా నిర్మాణం చేస్తున్నారు.
ఈమె కృష్ణ, ఇందిరా దేవీల మూడవ సంతానం, మొదటి కూతురు. ఈమెకు ఇద్దరు అన్నలు, ఇద్దరు చెల్లెళ్ళు. ఈమె దర్శక నిర్మాత సంజయ్ స్వరూప్ ను వివాహంచే సుకున్నారు. వీరికి జాహ్నవి అనే కూతురుంది.
వారాహి
వారాహి దేవి హిందూ మత నమ్మకాల ప్రకారం అమ్మవారి శక్తి రూపాలలో ఒకటి. ఈమెను సప్త మాతృకలలో ఒకామెగా, దశమహావిద్యలలో ఒకామెగా కొలుస్తారు. ఈమె వరాహ(పంది) ముఖం కలిగి ఉంటుంది. ఈమెను లక్ష్మీ దేవి స్వరూపంగా కూడా కొందరు కొలుస్తారు. లక్ష్మీదేవి రూపంగా కొలిచేప్పుడు ఈమెను మనిషి రూపంలో పూజిస్తారు. ఈమె వరాహ స్వామి అర్ధాంగి. నేపాల్ లో ఈమెను బారాహి అంటారు.
వారాహి దేవిని శైవులు, వైష్ణవులు, శాక్తేయులు పూజిస్తారు. ఈమెను వామాచారం పాటించే భక్తులు రాత్రిపూటల తాంత్రిక పద్ధతులలో పూజిస్తారు. బౌద్ధ మతం వారు కొలిచే వజ్రవారాహి, మరీచి ఈమె ప్రతిరూపాలే అని ఒక నమ్మిక ఉంది.
మార్కండేయ పురాణంలోని దేవీ మాహాత్మ్యంలో శుంభ-నిశుంభ వధ కథ ప్రకారం దేవుళ్ళ శరీరాల నుండి వారి స్త్రీ రూప శక్తులు ఉద్భవిస్తాయి. శివుడి నుండి శివాని, విష్ణువు నుండి వైష్ణవి, బ్రహ్మ నుండి బ్రహ్మాణి, ఇలా వరాహ స్వామి నుండి వారాహి ఉద్భవిస్తుంది. వారాహి వరాహ(పంది) రూపంలో చేతిలో చక్రం, ఖడ్గంతో వర్ణించబడి ఉంది.
దేవీ మాహాత్మ్యంలోని తరువాత జరిగిన కథ ప్రకారం రక్తబీజుడనే రాక్షసుడి సంహారం కోసం దుర్గాదేవి తన దేహం నుండి మాతృకలను సృష్టిస్తుంది. అలా పుట్టుకొచ్చిన మాతృకలతో రాక్షశుడిని, అతని సేనను సంహరిస్తుంది. శుంభుడు దుర్గాదేవిని ద్వంద్వ యుద్ధం కోసం రమ్మని సవాలు చేస్తే, ఆమె తిరిగి మాతృకలను తనలో ఇముడ్చుకుని రాక్షసుడ్ని సంహరిస్తుంది. వామన పురాణాం ప్రకారం మాతృకలు అమ్మవారి రూపమైన చండిక నుండి ఉద్భవిస్తారు. వీపు భాగం నుండి వారాహి పుడుతుంది.
మార్కండేయ పురాణం ప్రకారం వారాహి వరాలనిచ్చే తల్లి, వివిధ దిక్కులను మాతృకలు కాస్తారు అని చెప్పే స్తోత్రంలో ఈమె కాచేది ఉత్తర దిక్కును. ఇదే పురాణంలో ఈమె గేదెను వాహనంగా చేసుకుందని తెలపబడి ఉంది.
దేవీ భాగవత పురాణం ప్రకారం వారాహిని, ఇతర మాతృకలతో పాటుగా, అమ్మవారు సృష్టించారు. అమ్మవారు దేవతలను రక్షించేందుకు ఈ మాతృకలున్నారని తెలుపుతుంది. రక్తబీజుడి కథలో ఈమె వరాహ రూపంలో శవంపై కూర్చొని ఉండి తన దంతాలతో రాక్షస సంహారం కావిస్తుంది.
వరాహ పురాణంలో రక్తబీజుడి కథ తిరిగి ప్రస్తావనకు వస్తుంది. కానీ ఈ కథలో ఒక మాతృక మరో మాతృక నుండి ఉద్భవిస్తుంది. ఈ కథ ప్రకారం వారాహి శేషనాగుపై కూర్చొని వైష్ణవి తరువాత ఉద్భవిస్తుంది. ఈమె ఈ పురాణం ప్రకారం అసూయ అనే వికారానికి అధిదేవత.
మత్స్యపురాణం ప్రకారం ఈమె జననం భిన్నంగా ఉంది. ఈ పురాణం ప్రకారం ఈమె అంధకాసురుడనే రాక్షసుడ్ని సంహరించేందుకు సహాయం కోసం శివుడి ద్వారా సృష్టించబడింది. ఈ అంధకాసురుడు కూడా రక్తబీజుడి లాగానే భూమికి రాలిన ప్రతి రక్తపు బొట్టు నుండి పుట్టుకొస్తాడు. 
దేవీ పురాణం వారాహీ దేవిని విచిత్రంగా వరాహా స్వామికి తల్లిగా (వరాహజననిగా) వర్ణించింది.
బ్రహ్మాణి
బ్రహ్మణి మహాసరస్వతి అంశను కలిగి ఉంటుంది. బ్రహ్మ శక్తినిసంతరించుకుని రజోగుణము కలిగిన ఆదిశక్తి అవతారముగా చెబుతారు. గుజరాత్ లోని సెంజలియా పరివార్ (లేవ పటేల్) వారు బ్రహ్మణి మాతను కులదేవతగా కొలుస్తారు. రాజ్ కోట్ జిల్లా లోని మందిక్ పూర్, జెట్ పూర్ లలో పెద్ద బ్రహ్మణి దేవాలయము ఉంది. ప్రజాపతి మతస్తులు బ్రహ్మణి మాతను కులదేవతగా పూజిస్తారు. అహ్మదాబాద్ లో ప్రసిద్ధమైన బ్రహ్మణి దేవాలయము ఖోది నగర్, యన్.హెచ్.8, అహ్మదాబాద్, గుజరాత్, భారతదేశములో ఉంది.
గుజరాత్ కి చెందిన సిద్ధిపూర్ నగరము లోని కల్యాణ గ్రామానికి చెందిన భరద్వాజ్ గోత్రీకులు బ్రాహ్మణీ మాతను కులదేవతగా పూజిస్తారు.
అనేకమంది క్షత్రీయులు కూడా బ్రాహ్మణీ మాతను కులదేవతగా పూజిస్తారు.
సిసోదియా మరియు దోదియా రాజపుత్రులు కూడా తమ ఆరాధ్య ఇష్ఠదైవంగా ఆరాధిస్తారు.
రంగాని ల్యూవా పటేల్ కూదా బ్రాహ్మణీ మాతను కులదేవతగా పూజిస్తారు.
భారతీయ మహిళా ముఖ్యమంత్రుల జాబితా
మొత్తంగా 16 మంది మహిళలు భారతదేశంలోని వివిధ రాష్ట్రాలకు ముఖ్యమంత్రులుగా పనిచేశారు. ప్రస్తుతం వారిలో వసుంధరా రాజే, మమతా బెనర్జీ, మెహబూబా ముఫ్తీలు ముఖ్యమంత్రులుగా పనిచేస్తున్నారు. ఈ 13 రాష్ట్రాల్లో కేవలం ఒకసారే మహిళా ముఖ్యమంత్రులు ఎన్నిక అవ్వగా, ఢిల్లీ, తమిళనాడు, ఉత్తరప్రదేశ్లలో రెండుసార్లు మహిళా అభ్యర్థులు  ఎన్నికవడం విశేషం. ఈ పదహారు మంది మహిళా ముఖ్యమంత్రుల్లో కాంగ్రెస్కు చెందిన వారు అయిదుగురు, బిజెపి ముఖ్యంత్రులు నలుగురు, ఇద్దరు ఏఐడిఎంకె కు చెందినవారు ఉన్నారు.
పుంలింగం
పురుషులను, వారి విశేషములను తెలుపును.
సామాన్య లింగము
సమూహమును తెలుపును. స్త్రీ పురుషులకు భేదములేదు.
ఆరతి (నటి)
ఆరతి ప్రముఖ భారతీయ చలనచిత్ర నటి. ఈమె 125కు పైగా కన్నడ చిత్రాలలోను, కొన్ని తమిళ, మలయాళ, తెలుగు చిత్రాలలోను నటించింది. "మిఠాయి మనె" అనే కన్నడ చిత్రానికి, "నమ్మ నమ్మల్లి" అనే కన్నడ టి.వి.సీరియల్‌కు దర్శకత్వం వహించింది. ఈమె కర్ణాటక రాష్ట్రప్రభుత్వంచే ఉత్తమ చలనచిత్ర నటిగా అవార్డును నాలుగు సార్లు, ఫిలింఫేర్ అవార్డును నాలుగు సార్లు గెలుచుకుంది. ఈమె దర్శకత్వం వహించిన మిఠాయి మనె చిత్రం కర్ణాటక రాష్ట్రప్రభుత్వంచే ఉత్తమ బాలల చిత్రంగా ఎంపికయ్యింది. కర్ణాటక విధాన పరిషత్‌(శాసన మండలి)కు ఎం.ఎల్.సి.గా నియమించబడింది. బి.జయమ్మ తరువాత ఎం.ఎల్.సి.గా నామినేట్ చేయబడిన రెండవ నటి ఈమె.
ఈమె 1954లో కర్ణాటక రాష్ట్రంలో మైసూరు సమీపంలోని అరగల్‌లో జన్మించింది. ఈమె అనేక సేవా కార్యక్రమాలను చేపట్టింది. ఈమె ప్రముఖ కన్నడ దర్శకుడు పుట్టణ్ణ కణగాల్‌కు రెండవ భార్య. ఈమె 1987లో నటనకు స్వస్తి చెప్పి చంద్రశేఖర్ దేశాయిగౌడర్‌ను పెళ్ళి చేసుకుని అమెరికాలో స్థిరపడింది. ఈమెకు ఇద్దరు కూతుళ్ళు. పెద్ద కూతురు యశస్విని వ్రాసిన "మిఠాయి మనె"ను ఆరతి దర్శకత్వం వహించి సినిమాగా రూపొందించింది.
ఈమె 1969లో "గజ్జెపూజె" అనే కన్నడ చిత్రం ద్వారా సినీరంగ ప్రవేశం చేసింది. ఈమె 1986 వరకు అనేక కన్నడ సినిమాలలో వివిధ పాత్రలను ధరించింది. 70, 80 దశకాలలో దాదాపు అందరు కన్నడ హీరోలతో కలిసి నటించింది. నాగరహావు, ఎడకల్లు గుడ్డదమేలె, బిళి హెండతి, రంగనాయకి, హొంబిసులు, ఉపాసనె, శుభమంగళ, కల్లు వీణె నుడియితు మొదలైన సినిమాలు ఈమెకు మంచి గుర్తింపును తెచ్చిపెట్టాయి. తెలుగులో చలం సరసన ఊరికి ఉపకారి అనే సినిమాలో నటించింది.
ఈమె నటించిన తెలుగు సినిమాల పాక్షిక జాబితా:
ఘరానా దొంగలు
ఘరానా దొంగలు 1971, డిసెంబరు 11న విడుదలైన డబ్బింగ్ సినిమా. ఈ సినిమా "ఠక్క బిట్రె సిక్క" అనే కన్నడ చిత్రానికి అనువాదం.
ఫైబర్‌ గ్రిడ్‌ పథకం
ఫైబర్‌ గ్రిడ్‌ పథకం (టి. ఫైబర్) ఇంటింటికీ ఇంటర్నెట్‌ అందించాలనే లక్ష్యంతో తెలంగాణ ప్రభుత్వం చేపట్టిన పథకం. దేశంలోనే ప్రప్రథమంగా తెలంగాణ రాష్ట్ర ప్రభుత్వం ప్రవేశపెడుతున్న ఈ ఫైబర్‌ గ్రిడ్‌ పథకాన్ని 2018 డిసెంబరు నెలాఖరుకు పూర్తి చేయాలని భావిస్తున్నది. 4000 కోట్ల రూపాయలు వ్యయం అవుతున్న ఈ పథకానికి భారత్‌ నెట్‌ పథకం ద్వారా కేంద్ర ప్రభుత్వం ఆర్థిక సహాయం చేస్తోంది.
దసరా పిచ్చోడు
ఇది "భలే హుచ్చ" అనే కన్నడ సినిమాకు తెలుగు డబ్బింగ్ సినిమా. ఈ సినిమా 1973, ఆగస్టు 3న విడుదలయ్యింది. వై.ఆర్.స్వామి దర్శకత్వంలో నిర్మించబడిన ఈ సినిమాకు అనిసెట్టి మాటలు, పాటలు సమకూర్చాడు.
ప్రచండ వీరుడు
ప్రచండ వీరుడు రాజ్‌కుమార్ నటించిన "బహద్దూర్ గండ" అనే కన్నడ సినిమాకు తెలుగు డబ్బింగ్ సినిమా. ఈ సినిమా 1976, డిసెంబర్ 1న విడుదలయ్యింది. ఈ జానపద సినిమాను మిద్దే రామారావు, అంగర లక్ష్మణరావులు తెలుగులో నిర్మించారు.
భారతీయ మహిళా వ్యాపారవేత్తల జాబితా
భారతదేశంలోని ప్రముఖ మహిళా వ్యాపారవేత్తల జాబితా ఇది.
నన్ను ప్రేమించు
హరిచిత్ర పతాకంపై పుట్టణ్ణ కణగాల్ దర్శకత్వంలో కె.ఎస్.రామారావు నిర్మించిన రంగుల చిత్రం నన్ను ప్రేమించు 1977, నవంబరు 5వ తేదీన విడుదలయ్యింది.
వీరంకిపాలెం
వీరంకిపాలెం , గుంటూరు జిల్లా, నిజాంపట్నం మండలానికి చెందిన గ్రామము. పిన్ కోడ్ నం. 522 262. ఎస్.టి.డి.కోడ్ = 08648.
ఈ పాఠశాల ఏడవ వార్షికోత్సవం, 2017, మార్చి-10న నిర్వహించెదరు. [1] 
వీరంకిపాలెం, అడవులదీవి గ్రామ పంచాయతీ పరిధిలోని ఒక శివారు గ్రామం.
[1] ఈనాడు గుంటూరు రూరల్/రేపల్లె; 2017, మార్చి-10; 2వపేజీ.
శుభ(నటి)
శుభ ఒక భారతీయ చలనచిత్ర నటి. ఈమె తెలుగు, మలయాళ, తమిళ, కన్నడ, హిందీ సినిమాలలో విరివిగా నటించింది. 1970, 80 దశకాలలో పలు సినిమాలలో కథానాయికగా నటించింది. 
ఈమె ప్రముఖ సినిమా నటుడు, దర్శకుడు అయిన వేదాంతం రాఘవయ్యకు, ప్రముఖ నటి సూర్యప్రభకు జన్మించింది. ఈమెకు ఐదుగురు అక్కచెల్లెళ్లు, ఒక సోదరుడు ఉన్నారు. ఈమె పిన్ని పుష్పవల్లి కూడా ప్రముఖనటి. హిందీ నటి రేఖ కూడా ఈమెకు సమీప బంధువు.
ఈమె తెలుగు, తమిళ, కన్నడ, హిందీ, మలయాళ భాషాచిత్రాలలో నటించింది. ఈమె ప్రత్యగాత్మ, విశ్వనాథ్, లక్ష్మీదీపక్, పి.చంద్రశేఖరరెడ్డి, దాసరి నారాయణరావు, కె.ఎస్.ప్రకాశరావు, ఆదుర్తి సుబ్బారావు, కె.రాఘవేంద్రరావు, సింగీతం శ్రీనివాసరావు, బాపు, కోదండరామిరెడ్డి, విజయబాపినీడు, వంశీ, ఐ.వి.శశి, కోడి రామకృష్ణ, బి.గోపాల్, క్రాంతికుమార్ తదితర దర్శకుల సినిమాలలో పనిచేసింది.
ఈమె నటించిన తెలుగు సినిమాల పాక్షిక జాబితా:
నంది ఎల్లయ్య
నంది ఎల్లయ్య తెలంగాణ రాష్ట్ర రాజకీయ నాయకుడు మరియు 16వ పార్లమెంటు సభ్యుడు. భారత జాతీయ కాంగ్రెస్ తరపున నాగర్‌కర్నూల్ లోకసభ నియోజకవర్గం నుండి ప్రాతినిథ్యం వహిస్తున్నాడు.
ఈయన హైదరాబాద్ రాష్ట్రం, హైదరాబాద్ జిల్లా ముషీరాబాద్ లో, జిల్లా హైదరాబాద్ లో జన్మించాడు. మెట్రిక్యులేషన్ పూర్తిచేశాడు.
ఈయన 6సార్లు లోకసభ సభ్యుడిగా ఎన్నికయ్యాడు. సిద్దిపేట లోకసభ నియోజకవర్గం నుండి 6వ, 7వ, 9వ, 10వ, 11వ లోకసభ సభ్యుడిగా ఎన్నికయ్యాడు. 2014లో జరిగిన పార్లమెంట్ ఎన్నికలలో నాగర్‌కర్నూల్ లోకసభ నియోజకవర్గం నుండి పోటిచేసి మంద జగన్నాథ్ను ఓడించి 16 వ లోకసభకు ఎన్నికయ్యాడు. 2014 వరకు రెండుసార్లు రాజ్యసభ సభ్యుడిగా ఉన్నాడు.
పాత్రికేయ వృత్తిలో మహిళలు
పాత్రికేయం వృత్తిగా అయిన తరువాత, దీనిని కెరీర్ గా ఎంచుకునేందుకు మహిళలకు అవకాశాలు తక్కువగా ఉండేవి. అంతే కాక వృత్తిలో కూడా ఎంతో వివక్షను ఎదుర్కొన్నారు. నిజానికి 1890కు ముందు స్త్రీలు ఎడిటర్లుగా, విలేఖరులుగా, క్రీడా విశ్లేషకులుగా పని చేశారు.
డెన్మార్క్ లో మహిళలు తమ భర్తల నుంచి వారసత్వంగా వచ్చిన పత్రికలకు ఎడిటర్లుగా పనిచేసేవారు. సోఫే మోర్సింగ్ దీనికి ఉదహారణగా నిలుస్తుంది.  1658లో ఆమె భర్త మరణం తరువాత ఈరోఫైషే వొచెంటిలిచె జైటుంగ్ పత్రికను నడిపింది. అయితే వారు తమ పత్రికలలో వార్తలు మాత్రం రాశేవారు కాదు.
చార్లెట్ట్ బాడెన్, ఈమె డెన్మార్క్ పత్రికల్లో వ్యాసాలు రాసిన మొట్టమొదటి మహిళ. 1786 నుండి 1793 వరకు వీక్లీ మోర్గెన్ పోస్ట్ లో అప్పుడప్పుడూ వ్యాసాలు రాస్తుండేది ఈమె. 1845లో డానిష్ వార్తాపత్రిక ఆధ్వర్యంలో నిర్వహించిన చర్చలో మేరీ అర్నెసెన్ పాల్గొంది. అప్పటికి బహిరంగ చర్చల్లో పాల్గొన్న మొట్టమొదటి మహిళ ఆమే. 1850 తరువాత ఇది సర్వ సాధారణమైపోయింది. 1849 నుండి 1871 మధ్య కాలంలో అతలియా ష్వార్ట్ జ్, కెరొలిన్ టెస్ట్ మాన్ వంటి వారిని జనాలు సెలబ్రిటీల్లా భావించేవారు. కెరొలిన్ యాత్రా వ్యాసాలు రాస్తుండగా, అతలియా పత్రికల్లో వ్యాసాలతో పాటు బహిరంగ చర్చల్లో చురుగ్గా పాల్గొనేది. 1870లో మహిళల ఉద్యమం ప్రారంభమై, స్వంత పత్రికలు నడుపుతూండేవారు. మహిళా సంపాదకులు, విలేఖర్లతో ఈ పత్రికలు నడిచేవి.
1880ల్లో డెనిష్ ప్రెస్ లలో మహిళలు పాత్రికేయ వృత్తిలో పనిచేయడం బాగా పెరిగింది. సోఫీ హార్టెన్(1848-1927) 1888లో సొరో ఏంట్స్ టిడెండోలో విలేఖరిగా పనిచేస్తూ, విలేఖరిగా తన కెరీర్ ను బాగా అభివృద్ధి చేసుకున్న మొట్ట మొదటి మహిళగా నిలిచింది.
ధర్మపురి శ్రీనివాస్
ధర్మపురి శ్రీనివాస్ తెలంగాణ రాష్ట్ర రాజకీయ నాయకుడు. నిజామాబాదు (పట్టణ) శాసనసభ నియోజకవర్గం ఎమ్మెల్యేగా భారత జాతీయ కాంగ్రెస్ పార్టీనుండి నుండి ప్రాతినిథ్యం వహించాడు. ప్రస్తుతం తెలంగాణ రాష్ట్ర సమితి పార్టీ తరపున రాజ్యసభ ఎం.పిగా ఉన్నాడు.
1948, సెప్టెంబరు 27న నిజామాబాద్ జిల్లాలో జన్మించాడు. నిజాం కళాశాల నుండి డిగ్రీ పూర్తిచేశాడు.
1989లో భారత జాతీయ కాంగ్రెస్ తరపున నిజామాబాదు (పట్టణ) శాసనసభ నియోజకవర్గం నుండి పోటిచేసి తెలుగుదేశం పార్టీ అభ్యర్థి డి.సత్యనారాయణ పై గెలుపొంది తొలిసారిగా అసెంబ్లీలో అడుగుపెట్టాడు. అదే సమయంలో రాష్ట్ర మంత్రివర్గంలో స్థానం కూడా పొందాడు. 1998లో తొలిసారిగా ఆంధ్రప్రదేశ్ రాష్ట్ర ప్రదేశ్ కాంగ్రెస్ కమిటీ (పిసిసి) అధ్యక్షుడిగా నియమించబడ్డాడు.
1999లో భారతీయ జనతా పార్టీ అభ్యర్థి యెండెల లక్ష్మీనారాయణ ను ఓడించి రెండవసారి శాసనసభ కు గెలుపొందాడు. అదే సమయంలో కాంగ్రెస్ శాసనసభ ఉప నాయకుడిగా పనిచేశాడు. 2004లో ఆంధ్రప్రదేశ్ రాష్ట్ర ప్రదేశ్ కాంగ్రెస్ కమిటీ అధ్యక్షుడిగా రెండవసారి నియమించబడ్డాడు. 2004లో తెలుగుదేశం పార్టీ అభ్యర్థి సతీష్ పవార్ ను ఓడించి మూడవసారి శాసనసభకు ఎన్నికై వై.యస్. రాజశేఖరరెడ్డి మంత్రివర్గంలో పనిచేశాడు.
2009 ఎన్నికలలో నిజామాబాదు నుంచే పోటీచేసి భారతీయ జనతా పార్టీ అభ్యర్థి యెండెల లక్ష్మీనారాయణ చేతిలో పరాజయం పొందాడు. తెలంగాణా నేపథ్యంలో భారతీయ జనతా పార్టీ తరఫున విజయం సాధించిన లక్ష్మీనారాయణ రాజీనామా చేయగా 2010లో జరిగిన ఉప ఎన్నికలలో డి.శ్రీనివాస్ మరోసారి లక్ష్మీనారాయణ చేతిలో ఓడిపోయాడు.
2014లో నిజామాబాదు (గ్రామీణ) శాసనసభ నియోజకవర్గం నుండి పోటిచేసి, తెలంగాణ రాష్ట్ర సమితి అభ్యర్థి బాజిరెడ్డి గోవర్ధన్ చేతిలో ఓడిపోయాడు.
2004, 2009లో ఉమ్మడి ఆంధ్రప్రదేశ్ రాష్ట్రంలో కాంగ్రెస్ పార్టీ విజయం సాధించడంలో కీలక పాత్ర పోషించాడు. 2015, జూలై 2న కాంగ్రెస్ పార్టీకి రాజీనామా చేసి తెలంగాణ రాష్ట్ర సమితి పార్టీలో చేరాడు.
అంతరిక్ష యానంలో మహిళలు
ప్రపంచంలోని చాలా మంది మహిళా వ్యోమగాములు అంతరిక్షయానం చేశారు. భూమి సముద్రమట్టానికి 100కి.మీ పైన ఉన్నదాన్ని కెరమన్ లైన్ అని అంటారు. ఎందరో మహిళలు ఆ లైను కన్నా పైన, ఔటర్ స్పేస్ లో కూడా ప్రయాణించారు. కానీ డిసెంబరు 2016 వరకూ భూమి కక్క్ష్య దాటి ఏ మహిళా ప్రయాణించలేదు.
చాలా దేశాలకు చెందిన మహిళలు అంతరిక్ష పరిశోధనలలో పని చేశారు. అంతరిక్ష యానం చేసిన మొట్టమొదటి మహిళా వ్యోమగామి  వాలెంతినా తెరిష్కోవా. రష్యా కు చెందిన ఆమె 1963లో తొలిసారి అంతరిక్ష యానం చేశారు. అంతరిక్ష యానం, పరిశోధనల విభాగంలో మహిళలను ఎంపిక చేసుకోవడం చాలా అరుదుగా ఉండేది. 1980ల నుంచి మహిళా వ్యోమగాముల సంఖ్య పెరిగింది. ఎక్కువమంది మహిళా వ్యోమగాములు అమెరికా పౌరులుకాగా, వారు ఎక్కువగా అంతరిక్ష  నౌకలోనే  పనిచేసున్నారు.  చైనా, రష్యా,  అమెరికా  దేశాలు అంతరిక్ష  యాన విభాగాల్లో మహిళలకు  ఎక్కువ అవకాశాలు ఇస్తున్నారు. వీటితో పాటు కెనడా,  ఫ్రాన్స్, భారత్, ఇరాన్, ఇటలీ, జపాన్, దక్షిణ కొరియా, యునైటెడ్ కింగ్‌డమ్ దేశాలు కూడా రష్యా లేదా యుఎస్  అంతరిక్ష  మిషన్స్ లో తమ మహిళా వ్యోమగాములను పంపాయి.
అంతరిక్షంలో మహిళలు, పురుషులు ఎదుర్కొనే అన్ని ఇబ్బందుల్నీ ఎదుర్కోవాల్సి వస్తుంది. భూమి బయట ఉండే వాతావరణ పరిస్తితుల వల్ల వచ్చే భౌతిక సమస్యలతో పాటుWomen in space face many of the same challenges faced by men: physical difficulties from non-Earth conditions and psychological stresses of isolation and separation. Scientific studies on female amphibians and non-human mammals generally show no adverse effect from short space missions, although the effect of extended space travel on female reproduction is not known.
జాన్ ఆడమ్స్ (అమెరికా అధ్యక్షుడు)
John Adams (October 30 [O.S. October 19] 1735 – July 4, 1826) జాన్ ఆడమ్స్ అమెరికాకు చెందిన రాజనీతివేత్త, ప్రముఖ న్యాయవాది, దౌత్యవేత్త, మరియు అమెరికా వ్యవస్థాపక పితృలుగా పిలువబడే ఐదుగురిలో ఒకరు. ఆడమ్స్ అమెరికా రెండవ దేశాధ్యక్షులుగా (1797–1801) పనిచేసారు. మొట్టమొదటి దేశ ఉపాధ్యక్షుడిగా (1789–97) వరకు పనిచేసారు. బ్రిటన్ నుండి అమెరికా విముక్తి కొరకు చేసిన ఉద్యమ నాయకుడిగా వ్యవహరించారు. అమెరికా ఉద్యమ సమయంలో సన సోదరుడైన సామ్యూల్ ఆడమ్స్ తో కలిసి పనిచేశాడు. "బోస్టన్ మారణకాండ"కు సంబంధించి బ్రిటిషు దళాలకు వ్యతిరేకంగా తన వాదనను వినిపించాడు.
"అమెరికా స్వాతంత్ర్యపకటన" పత్రాన్ని రచించుటలో జెఫర్సన్కు, జాన్ ఆడమ్స్ తన సహకారాన్ని అందించాడు. అమెరికా స్వాతంత్ర్యం తరువాత బ్రిటన్ తో శాంతి ఒప్పందాన్ని ప్రతిపాదించాడు. మసాచుసెట్స్ రాష్ట్రానికి రాజ్యాంగాన్ని రచించారు. అమెరికా దేశ 6వ అధ్యక్షుడైన "జాన్ క్విన్సీ ఆడమ్స్"కు జాన్ ఆడమ్స్ స్వయానా తండ్రి. జాన్ ఆడమ్స్ "అమెరికా స్వాతంత్ర్య ప్రకటన" రచించి 50 యేళ్ళు పూర్తయిన రోజున మరణించారు జూలై 4 1826. సరిగ్గా అదే రోజు దాన్ని రచించిన ప్రముఖ వ్యక్తి థామస్ జెఫర్సన్ కూడా మరణించారు.
పోలినేనిపాలెం
పోలినేనిపాలెం , ప్రకాశం జిల్లా, వోలేటివారిపాలెం మండలానికి చెందిన గ్రామము.
పోలినేనిపాలెం గ్రామములో, 2017, మార్చి-11న అవస్థిత (avasthita) అను ఒక ట్రస్టు ద్వారా గ్రామానికి సేవచేయుటకై, శ్రీ కంచర్ల సుధాకర్, గ్రామములో ఒక నీటిశుద్ధి కేంద్రాన్ని ప్రారంభించుచున్నారు. [1]
[1] ఈనాడు ప్రకాశం; 2017, మార్చి-11; 1వపేజీ.
జ్వలిత
జ్వలిత అనే కలం పేరుతో కవిత్వం వెలువరిస్తున్న కవయిత్రి అసలు పేరు దెంచనాల విజయకుమారి. ఈమె దెంచనాల ఈశ్వరమ్మ, బ్రహ్మయ్య దంపతులకు 1959 మార్చి 11వ తేదీన ఖమ్మం జిల్లా తిరుమలాయపాళెంలో జన్మించింది. ఈమె స్వయంకృషితో ఎం.ఎ. తెలుగు, ఎం.ఎస్.సి సైకాలజీ, ఎం.ఇడి, ఎల్.ఎల్.బి. చదివింది. ఈమె భర్త తుంగతుర్తి జనార్ధనరావు. ఈమె తమ్ముడు దెంచనాల శ్రీనివాస్ తెలుగు నాటకరంగ రిపర్టరీలో నూతన ప్రయోగాలతో మలుపులు తిప్పుతున్న రచయిత. ఈమె ఉపాద్యాయినిగా పనిచేసి త్వరలో పదవీ విరమణ చేయనున్నది.
ఈమె పలు వచనకవితలు, కథలు, వ్యాసాలు రచించింది. ఈమె రచనలలో ఉద్యోగినులైన మహిళల జీవితంలో ఎదురయ్యే సమస్యలు, దళిత బహుజన మహిళల సమస్యలు ప్రతిబింబిస్తాయి.
ఈమె వ్రాసిన పుస్తకాలు:
ఈమె రుంజ రచయితల వేదిక, మట్టిపూల రచయిత్రుల వేదిక, బి.సి.రచయితల వేదిక, దళిత బహుజనుల రచయితల వేదిక, జీవన జ్వలిత చారిటబుల్ ట్రస్ట్ మొదలైన అనేక సాహిత్య సామాజిక సంస్థలలో క్రియాశీలకంగా పనిచేస్తున్నది. ఈమె కృషిని గుర్తించి అనేక సంస్థలు ఈమెను సత్కరించాయి. రంజని నందివాడ శ్యామల స్మారక పురస్కారం,భూమిక ఉత్తమకథా పురస్కారం, మధర్ థెర్రిస్సా సేవాసంస్థ ఆణిముత్యం పురస్కారం,రాష్ట్ర ప్రభుత్వ ఉత్తమ ఉపాధ్యాయిని పురస్కారం, శాతవాహన విశ్వవిద్యాలయం రాష్ట్రస్థాయి పురస్కారం,విశ్వభారతి ఉగాది పురస్కారం వీటిలో కొన్ని మాత్రమే. 2015 సంవత్సరానికి గాను తెలుగు విశ్వవిద్యాలయం ఈమెకు ఉత్తమ రచయిత్రిగా కీర్తి పురస్కారాన్ని ప్రకటించింది.
లాస్లో జాబో
లాస్లో జాబో ([sɒboː laːsloː] 1917 మార్చి 19 - 1998 ఆగస్టు 8) హంగేరియన్ చెస్ గ్రాండ్ మాస్టర్.
బుడాపెస్ట్ జన్మించారు.1935 లో అంతర్జాతీయ చెస్ ఛాంపియన్ షిప్ ఆడారు.మొదటి గెలుపు 18 సంవత్సరాల వయసులోనే హంగేరియన్ ఛాంపియన్షిప్స్,ఇది అంతర్జాతీయ టోర్నమెంట్ తతతోవరోస్ ( Tatatóváros ), మరియు 1935 వార్సా ఒలింపియాడ్ వద్ద అతని దేశానికి ప్రాతినిధ్యం వహించడానికి ఎంపిక చేశారు. ఈయన ఆడుతున్నప్పు ఆ శైలి మరియు ఆడుతున్న దృక్పధం చూస్తుంటే అక్కడ ఉన్న చూపరులకు చాలా ఆశ్చర్యం వేసింది. ఈయన ఆట చూస్తుంటే యువ జాబో గతంలో గెజ మరోకేజ్రి (  Géza Maróczy ) దగ్గర నేర్చుకున్నాడు అనుకున్నారు, క్రితం అంతర్జాతీయ ఛాంపియన్స్ మాక్స్ యూవె ( Max Euwe ) మరియు వేరే మెంచిక్ ( Vera Menchik ) ఇక్కడే నేర్చుకున్నారు.
రెండవ ప్రపంచ యుద్ధానికి ముందు, ఇతను హస్టింగ్స్ 1938/39 (ఈ  టోర్నమెంట్ తో అతనికి సుదీర్ఘ అనుబంధం వుంది) లో గెలుపొందారు. ఆయన విదేశీ ఎక్స్చేంజ్ వ్యవహరించే ఒక బ్యాంకర్ గా తన వృత్తిని ప్రారంభించారు.
యుద్ధం తర్వాత, అతను తిరిగి అనేక ప్రధాన అంతర్జాతీయ చెస్ ఛాంపియన్ షిప్స్ ఆడాడు. గ్రానిగన్ (Groningen) 1946 లో 5 వ స్థానం కైవసం చేసుకున్నాడు ఇదే ఆటలో Botvinnik, Euwe, Smyslov, Najdorf, Boleslavsky మరియు Kotov ఉన్నారు.  1948 Saltsjöbaden ఇంటెర్జోనల్ లో Bronstein తరువాత రెండో స్థానంలో నిలిచి  హేస్టింగ్స్ 1947/48, బుడాపెస్ట్ 1948 మరియు హేస్టింగ్స్ 1949/50 లో మొదటి స్థానంలో నిలిచారు. Saltsjöbaden 1952 ఇంటెర్జోనల్ మరియు గోథెన్బర్గ్ ఇంటెర్జోనల్ 1955 లో  ఐదో స్థానంలో నిలిచారు. ఈ ఇంటెర్జోనల్ అనుభవం కరెస్పాండింగ్  కాండిడేట్స్ టోర్నమెంట్ లో మెరిట్ లో ఉంచింది. 1956 లో  ఆమ్స్టర్డామ్ లో జరిగిన  వరల్డ్ ఛాంపియన్షిప్ టైటిల్ ఛాలెంజ్ కోసం చాలా కృషి చేసారు. ఈయన 3 వ స్థానంలో Bronstein, Geller, Petrosian మరియు Spassky తో టై ఐయ్యింది.Smyslov మరియు Keres తో పాటు ఆడాడు.
1960 మరియు 1970, అతను అంతర్జాతీయ పోటీలో ప్రతిభను కొనసాగించాడు; సాగ్రెబ్ 1964, బుడాపెస్ట్ 1965 (Polugaevsky మరియు Taimanov తో), సారజేయేవొ 1972, హిల్వేర్స్యూమ్ 1973 (గెల్లెర్) తో మొదటి స్థానంలో నిలిచాడు మరియు హేస్టింగ్స్ 1973/74 (గెన్నడీ కుజ్మిన్, తిమ్మన మరియు తాల్ తో) తో టై ఐయ్యింది .
మొత్తంగా, ఆయన హంగేరి 11 ఒలింపియాడ్ కి  ప్రాతినిధ్యం వహించారు. ఐదు సందర్భములలో మొదటి బోర్డు ప్లే మరియు అనేక పతకాలు గెలుచుకున్నారు. 1937 లో, అతను జట్టు వెండి మరియు వ్యక్తిగత రజిత పతకాలు, 1952 లో ఒక వ్యక్తి కాంస్య, 1956 ఒక జట్టు కాంస్య మరియు 1966 లో  జట్టు కాంస్య మరియు వ్యక్తిగత వెండి.
జాబో దాదాపు 20 సంవత్సరాలు హంగేరి లోనే ఉత్తమ ఆటగాడు మరియు ఈయన ప్రపంచంలో టాప్ 12 ఆటగాళ్ళలో ఒకరు.
అతని కుటుంబం జాబో యొక్క మొత్తం చెస్ లైబ్రరీ మరియు తన పత్రాలు క్లీవ్ల్యాండ్ పబ్లిక్ లైబ్రరీ జాన్ జి వైట్ చదరంగం మరియు చెక్కర్స్ కలెక్షన్ విరాళంగా అందించారు. జాన్ జి వైట్ చదరంగం మరియు చెక్కర్స్ ప్రపంచంలో అతిపెద్ద చెస్ గ్రంథాలయం (బౌండ్ పత్రికలు 6,359 వాల్యూమ్లను సహా పుస్తకాలు మరియు సీరియల్స్లో 32.568 వాల్యూమ్లను.)
https://en.wikipedia.org/wiki/L%C3%A1szl%C3%B3_Szab%C3%B3_%28chess_player%29
క్రోమియం(II)క్లోరైడ్
‘’’క్రోమియం (II)క్లోరైడ్ ‘’’ అను రసాయన పదార్ధం ఒక అకర్బన సంయోగ పదార్ధం. క్రోమియం మరియు క్లోరిన్ ములక పరమాణువుల సంయోగం,సమ్మేళనం వలన ఈ రసాయన సమ్మేళనపదార్ధం ఏర్పడినది. క్రోమియం (II)క్లోరైడ్ రసాయన పదార్థం యొక్క రసాయన ఫార్ములా CrCl
క్రోమియం (II)క్లోరైడ్ స్పాటికా కృతి కలిగిన ఘన పదార్ధం.ఎటువంటి మలినాలు లేని క్రోమియం (II)క్లోరైడ్ తెల్లగా వుండును.అయితే వ్యాపారపరంగా లభించు ఈ రసాయనం మలినాలను కల్గిన కారణంగా గ్రే లేదా ఆకుపచ్చగా వుండును.క్రోమియం (II)క్లోరైడ్ ఆర్ద్రతాకర్షక (hygroscopic)రసాయన సమ్మేళనం.అందువలన ఇది నీటిలో అతి వేగంగా సులభంగా కరిగి లేత నీలివర్ణం కలిగిన [Cr(HO)]Cl ద్రవాన్ని ఏర్పరచును.క్రోమియం (II)క్లోరైడ్ యొక్క వినియోగం లేదా ఉపయోగం వాణిజ్య పరంగా అంత ప్రాముఖ్యత లేని ఉత్పత్తి అయ్యినప్పటికి,దీనిని ప్రయోగ శాలలో ఇతర క్రోమియం సంక్లిష్ట సంయోగ పదార్థాలను సంశ్లేషణ చేయుటకు ఉపయోగిస్తారు.
క్రోమియం (II)క్లోరైడ్ వాసన లేని రసాయన సమ్మేళనం. అణుభారం:122.896గ్రాములు/మోల్,దీని ద్రవీభవన స్థానం 824 °C.బాష్పీభవన స్థానం 1300 °C.నీటిలో కరుగును. నీటిలో కరిగినపుడు నీలి ద్రవంగా ఏర్పడును. సాంద్రత 2.751(14°Cవద్ద).అల్కహాలు,ఇథరు లలో కరుగదు.
500 °C వద్ద క్రోమియం (III)క్లోరైడ్ ను హైడ్రోజన్వాయువుతో క్షయికరించడం వలన క్రోమియం (II)ను ఉత్పత్తి చేస్తారు.
పరిమిత పరిమాణంలో తయారు చేయుటకు లిథియం అల్యూమినియం హైడ్రైడ్(LiAlH), జింకులను సంబంధిత రసాయనాలను క్షయికరించి క్రోమియం క్లోరైడ్ ఉత్పత్తి కావింతురు.
అదే విధంగా మరో ఉత్పత్తి విధానంలో హైడ్రోజన్ క్లోరైడ్ తో క్రోమియం (II)అసిటేట్ ద్రావణం చర్యవలన క్రోమియం క్లోరైడ్ ను తయారు చేయుదురు.
Cr(OAc) + 4 HCl → 2 CrCl + 4 AcOH
Cr + e− ⇄ Cr చర్య క్షయికరణ సామర్ద్యం/ సంభావ్య విలువ −0.41.ఆమ్లయుత పరిస్థితులలో H to H క్షయికరణ సంభావ్య విలువ+0.00.కావున క్రోమస్ ఆయాన్‌లు ఆమ్లాలను హైడ్రోజన్‌గా క్షయికరించు క్షయికరణ సామర్ద్యం కల్గి ఉన్నాయి.అయితే ఈ క్షయికరణ చర్యకు ఒక ఉత్ప్రేరకం లేకుండా అసంభవం.
క్రోమియం(II)క్లోరైడ్ ను అకర్బన మరియు ఆర్గానో మెటాలిక్ క్రోమియం సమ్మేళనాలను ఏర్పరచుటకు,ఉత్పత్తి కావించుటకు పూర్వగామిగా ఉపయోగిస్తారు. అల్కైల్ హలైడులు,మరియు నైట్రో ఆరోమాటిక్ పదార్థాలు క్రోమియం క్లోరైడ్ ద్వారా క్షయికరింపబడును.
క్రోమియం(II)క్లోరైడ్ ఆవిరులను పీల్చిన ప్రమాదకరం.ఘన రూపంలో కళ్లను చర్మాన్ని తాకిన మందును,మంటగా(irritation) వుండును.కడుపులోకి వెళ్లిన ప్రాణాపాయం వుంది
19 వ శతాబ్దం
19వ శతాబ్ది (1 జనవరి 1801 – 31 డిసెంబర్ 1900) స్పానిష్, నెపోలియనిక్, పవిత్ర రోమన్, ముఘల్ సామ్రాజ్యాల పతనాన్ని చూసిన శతాబ్దం. ఇది బ్రిటీష్ సామ్రాజ్యం, రష్యన్ సామ్రాజ్యం, యునైటెడ్ స్టేట్స్, జర్మన్ సామ్రాజ్యం, ఫ్రెంచ్ వలస సామ్రాజ్యం, మీజీ జపాన్ ల ప్రాబల్యం పెరిగేందుకు దోహదపడింది, ప్రత్యేకించి బ్రిటీష్ వారు 1815 నుంచి ఎదురులేని ప్రాబల్యాన్ని స్థాపించుకోగలిగారు. నెపోలియనిక్ యుద్ధాల్లో ఫ్రెంచ్ సామ్రాజ్యం, దాని మిత్ర రాజ్యాలు ఓటమి చెందాకా బ్రిటీష్, రష్యన్ సామ్రాజ్యాలు విపరీతంగా విస్తరించి, ప్రపంచంలో అగ్రరాజ్యాలుగా నిలిచాయి. రష్యన్ సామ్రాజ్యం మధ్య ఆసియా, తూర్పు ఆసియాల్లో విస్తరించింది. బ్రిటీష్ సామ్రాజ్యం తొలి అర్థ శతాబ్దిలో అత్యంత వేగంగా విస్తరించింది. ప్రత్యేకించి కెనడా, ఆస్ట్రేలియా, దక్షిణాఫ్రికాల్లోని విస్తారమైన ప్రాంతం, అత్యంత జనాభా కలిగిన భారతదేశం వంటి ప్రాంతాలను ఆక్రమించింది. శతాబ్ది గడిచేసరికి బ్రిటీష్ సామ్రాజ్యం ప్రపంచంలో 5వ వంతు భూమి, 4వ వంతు జనాభా కలిగివుంది.  పోస్ట్-నెపోలియన్ యుగంలో ప్రస్తుతం పాక్స్-బ్రిటానికా అని పిలుచుకునే పరిణామాన్ని బ్రిటీష్ సామ్రాజ్యం తీసుకురావడంతో, ప్రపంచీకరణ, పారిశ్రామికీకరణ, పెద్ద ఎత్తున ఆర్థిక అనుసంధానం వంటివాటికి నేపథ్యంగా నిలిచింది.
సర్వసంభవామ్‌ (నాహం కర్తాః హరిః కర్తాః)
టి.టి.డి దేవస్థానంలో ఎగ్జిక్యూటివ్ ఆఫీసర్ గా పి.వి.ఆర్.కె ప్రసాద్ (పత్రి వెంకట రామకృష్ణ ప్రసాద్) నాలుగు సంవత్సరాలు పనిచేసి. ఆ కాలంలో ఆయనకు ఎదురయిన అనుభవాలను “సర్వసంభవామ్” (నాహం కర్తా, హరిః కర్తా) అనే శీర్షికలో వ్రాయటం జరిగింది. ఈ పుస్తకము శ్రీ వేంకటేశ్వరుని మహత్యాలని (సాధికారంగా) తెలుపుతుంది. ఈ పుస్తకాన్ని ఇంగ్లీషులో When I Saw Tirupati Balaji పేరుతో అనువదించారు.
రచన: పి.వి.ఆర్.కె ప్రసాద్
ఈ పుస్తకము నకు సర్వసంభవామ్‌ (నాహం కర్తాః హరిః కర్తాః) అనే పేరు బహుశా, శ్రీ మధ్వాచార్యుడు తన గీతా తాత్పర్యము లోని ఈ క్రింది శ్లోకమును దాని గూడార్థమును పరిగణ లోనికి తీసుకొని ఉన్నారేమో అని అనిపిస్తుంది.
నాహం కర్తాః హరిః కర్తాః
అసలేం జరిగిందంటే
తిరుమల చరితామృతం
తిరుమల లీలామృతం
సర్వసంభవామ్‌ (నాహం కర్తాః హరిః కర్తాః)
జయప్రభ
జయప్రభ ప్రముఖ రచయిత్రి. స్త్రీవాద రచయిత్రిగా సుప్రసిద్ధురాలు. ఈమె వ్రాసిన "చూపులు", ”పైటని తగలెయ్యాలి” అనే కవితలు సాహిత్యప్రపంచంలో ప్రకంపనలను సృష్టించాయి. ఇవి పలుభాషలలోకి అనువదించబడ్డాయి.
ఈమె మహారాష్ట్ర లోని నాగపూర్ నగరంలో 1957, జూలై 29న జన్మించారు . ఈమె విద్యాభ్యాసం విశాఖపట్నంలో గడిచింది. ఈమె తెలుగు సాహిత్యంలో ఎం.ఏ. చదివారు . ఉస్మానియా విశ్వవిద్యాలయం నుండి తెలుగు నాటకంపై పరిశోధన చేసి పి.హెచ్.డి. సంపాదించారు. ఈమె ప్రస్తుతం సికిందరాబాదులో నివసిస్తున్నారు . తెలుగులో వచ్చిన మొదటి స్త్రీవాద కరపత్రికగా 1989లో హైద్రాబాదు నుండి వెలువడిన 'లోహిత' అనే పత్రికకు "కొండవీటి సత్యవతి"తో కలిసి సంపాదకత్వం వహించారు. ఈమె కవిత్వాన్ని మాజీ ప్రధానమంత్రి పి.వి.నరసింహారావు Unforeseen Affection and Other Love Poems అనే పేరుతో ఆంగ్లంలోకి అనువదించారు .
అసలేం జరిగిందంటే
రచన: పి.వి.ఆర్.కె_ప్రసాద్
అసలేం జరిగిందంటే శ్రవణ సంచిక
పి.వి.ఆర్.కె_ప్రసాద్
అసలేం జరిగిందంటే
తిరుమల చరితామృతం
తిరుమల లీలామృతం
సర్వసంభవామ్‌_(నాహం_కర్తాః_హరిః_కర్తాః)
హేమలంబ
క్రీ.శ. 1837-1838, క్రీ.శ. 1897 - 1898 మరియు 1957 - 1958 లో వచ్చిన తెలుగు సంవత్సరానికి హేమలంబ అని పేరు.
తిరుమల చరితామృతం
తిరుమల చరితామృతం కలియుగంలో తిరుమల ఉనికి ప్రపంచానికి తెలిసిన నాటి నుంచి ఈనాటి వరకూ ఈ ఆలయ సంస్కృతి, సంప్రదాయాలు, పరిపాలన, రాజకీయాల ప్రభావం, భక్తుల అవసరాలు వగైరా విభిన్న కోణాలలో తిరుమల ఆలయ చరిత్రని మన కళ్లముందు ఆవిష్కరింపజేసే ఏకైక రచన. ఈ పుస్తకాన్ని పి.వి.ఆర్.కె ప్రసాద్ రచించారు.
వ్యవసాయంలో భారత మహిళలు
భారతదేశంలో వ్యవసాయం సంప్రదాయంగా వస్తున్న వృత్తి. ఉత్తర భారతంలో సింధూ నది, బ్రహ్మపుత్రా నదీ తీరాల్లో గంగానది, వర్షపాతంఆధారంగా ఎప్పటి నుంచో వ్యవసాయం జరుగుతోంది. 2011 ప్రపంచ బ్యాంకు లెక్కల ప్రకారం దేశ స్థూల దేశీయోత్పత్తిలో 17.5% వ్యవసాయ ఉత్పత్తుల వల్లే వస్తోంది. 1.1 బిలియన్ దేశ ప్రజల్లో పల్లెల్లో ఉండే 72% మంది వ్యవసాయంపైనే ఆధారపడి జీవిస్తున్నారు.
భారతదేశంలో, వ్యవసాయం కుటుంబ పారంపర్యంగా సంక్రమించే వృత్తి. వ్యవసాయం కుటుంబ సంప్రదాయాలు, సామాజిక బాంధవ్యాలు, స్త్రీ, పురుషుల పాత్రలను నిర్ణయిస్తుంది. పారంపర్య వృత్తిగా కావచ్చు, పారిశ్రామికంగా కావచ్చు, జీవనాధారం కోసం కావచ్చు, వ్యవసాయ కూలీలుగా కావచ్చు, భారతదేశ వ్యవసాయ రంగంలో స్త్రీల సంఖ్య, వారి పాత్ర ముఖ్యమైనదిగానే చెప్పుకోవాలి. వ్యవసాయం, జీవనాధార వృత్తి కావడంతో ఆర్థిక స్వాతంత్ర్యం, నిర్ణయాధికారం, అక్షరాస్యత, ఆరోగ్య సేవలతో నేరుగా ముడిపడి ఉంటుంది. గిట్టుబాటు ధర సరిగా లేకపోవడం, పంట నష్టాలు, దళారీల సమస్య వంటి సమస్యల వలన ఎక్కువగా రైతులు పేదరికంలోనే ఉంటున్నారు. దీంతో రైతుకూలీలుగా పనిచేసే మహిళలకు వేతనాల విషయంలో అసమానతలు ఎక్కువగా ఉంటాయి. అదే మహిళలు కుటుంబ వృత్తిలో భాగంగా భర్తలతో కలసి వ్యవసాయంలో పాల్గొంటే వారికి ఆర్థిక స్వాతంత్ర్యం నామ మాత్రంగానే ఉంటుంది. అందుకే భారత వ్యవసాయ రంగంలో లింగ అసమానత తీవ్రమైన సమస్యగా తయారైంది.
2012 లెక్కల ప్రకారం, ప్రపంచంలోనే నాలుగవ అతిపెద్ద వ్యవసాయ రంగంగా భారతదేశం నిలిచింది. భారత్ లో దాదాపు 180 మిలియన్ హెక్టార్ల వ్యవసాయ భూమి ఉండగా, అందులో 140 మిలియన్ హెక్టార్లు సాగు భూమి. 1960 లు, 70 ల కాలంలో వచ్చిన హరిత విప్లవం కారణంగా, భారత వ్యవసాయ రంగం కీలకమైన మార్పులకు లోనైంది. ఈ విప్లవం సూచించిన విధానాలను యునైటెడ్ స్టేట్స్ ఏజెన్సీ ఫర్ ఇంటర్నేషనల్ డవలప్ మెంట్, ప్రపంచబ్యాంకుల వత్తిడి కారణంగా భారత ప్రభుత్వం వ్యవసాయ రంగంలో అమలుపరచాల్సి వచ్చింది.
హరిత విప్లవం కారణంగా వ్యవసాయ పద్ధతుల్లో ఎన్నో మార్పులు వచ్చాయి. ప్రభుత్వం సాగునీరు వనరులను మెరుగు పరిచింది. రైతులు కొత్తరకం వంగడాలను వాడటం, కృత్రిమ పురుగు మందులను వాడటం ప్రారంభించారు. దీనివలన దిగుబడి విపరీతంగా పెరిగింది. అప్పటివరకూ ఆహారాన్ని ఇతర దేశాల నుంచి దిగుమతి చేసుకుంటున్న భారత్, ఎగుమతి చేసే దేశంగా ఎదిగింది. అయితే దీనివల్ల కనీస ధరలు విపరీతంగా పడిపోయి, చిన్న, సన్నకారు రైతులు చాలా నష్టపోయారు.
ఇప్పటికీ భారతీయ వ్యవసాయ రంగం ఎన్నో ఇబ్బందులను ఎదుర్కొంటోంది. సాంకేతికత లోపం, దళారీ వ్యవస్థ వంటి సమస్యల వల్ల రైతులు ఎక్కువ లాభాలను చూడలేకపోతున్నారు.
తాజా గణాంకాల ప్రకారం గ్రామీణ భారతదేశంలో, దాదాపు 84% మంది మహిళలు జీవనాధారం కోసం వ్యవసాయ రంగంపై ఆధారపడి ఉన్నారు. అందులో 33% మంది రైతులు కాగా, 47% మంది రైతు కూలీలుగా పనిచేస్తున్నారు. పైన చెప్పినవి పశువుల పెంపకం, మత్స్యకారులు, ఇతర ఆహార ఉత్పత్తి సహాయక వృత్తులు లెక్కకు తీసుకోకుండా వేసిన గణాంకాలు. 2009 లెక్కల ప్రకారం, 94% మహిళా వ్యవసాయ కూలీలు ప్రధాన పంటలైన వరి, మొక్కజొన్న, ఇతర పప్పు ధాన్యాల ఉత్పత్తిలో పనిచేస్తుండగా, 1.4% మంది కాయగూరల ఉత్పత్తి, 3.72% మంది పండ్లు, గింజలు, పానీయాలు, మాసాలా దినుసుల పంటల ఉత్పత్తిలో ఉన్నారు.
రవీంద్రసూరి నామాల
రవీంద్రసూరి నామాల తెలంగాణ రాష్ట్రానికి చెందిన కవి, రచయిత, నటుడు మరియు సినిమా దర్శకుడు. 2015 లో "చెంబు చిన సత్యం (LIC Agent) సినిమాకి దర్శకత్వం వహించి, తెలుగు సినిమారంగంలోకి అడుగుపెట్టాడు.
రవీంద్రసూరి 1973, సెప్టెంబర్ 24న చినసాయిలు, వెంకటమ్మ దంపతులకు తెలంగాణ రాష్ట్రం, సూర్యాపేట జిల్లా, నూతనకల్ మండలంలోని చిల్పకుంట్ల గ్రామంలో జన్మించాడు.
ప్రాథమిక విద్యను చిల్పకుంట్లలో, నూతనకల్ లోని ప్రభుత్వ ఉన్నత పాఠశాలలో ఉన్నత విద్యను పూర్తిచేసిన రవీంద్రసూరి, మాధ్యమిక విద్యను సూర్యాపేటలోని ప్రభుత్వ జూనియర్ కళాశాలలో మరియు శ్రీ వెంకటేశ్వర డిగ్రీ కళాశాలలో బి.ఏ. (ఆంగ్ల సాహిత్యం) చదివాడు. ఉస్మానియా విశ్వవిద్యాలయం నుండి ఎం.ఏ (తెలుగు), బి.సి.జె. అటుతరువాత తెలుగు విశ్వవిద్యాలయం లో జానపద కళల శాఖలో ఎం.ఫిల్ చదివాడు.
ఈయనకు రాణి ఐశ్వర్య తో వివాహం జరిగింది. వీరికి ఇద్దరు కుమారులు (అక్షర్ పవన్, ఆద్య శ్రీ మహేష్)
మూన్ మూన్ సేన్
మూన్ మూన్ సేన్ (జననం:28 మార్చి 1954) ఒక భారతీయ సినిమా నటి. ఈమె బెంగాలీ, హిందీ,తమిళ, తెలుగు, మలయాళ, మరాఠీ, కన్నడ భాషా చిత్రాలలో నటించింది. ఈమె సుమారు 60 చలనచిత్రాలు, 40 టెలివిజన్ సీరియళ్లలో నటించింది. ఈమె 1987లో సిరివెన్నెల చిత్రంలోని నటనకు ఆంధ్రప్రదేశ్ రాష్ట్రప్రభుత్వంచే ఉత్తమ సహాయనటిగా నంది పురస్కారం పొందింది.
ఈమె ఒక బ్రాహ్మణ కుటుంబంలో ప్రముఖ బెంగాలీ నటి సుచిత్రా సేన్, దీపనాథ్ సేన్ దంపతులకు కోల్‌కాతాలో జన్మించింది. ఈమె తండ్రి కోల్‌కాతాలోని అత్యంత ధనిక వ్యాపారులలో ఒకరైన ఆదినాథ్ సేన్. ఈమె ముత్తాత దీనానాథ్ సేన్ త్రిపుర మహారాజా వద్ద దివాన్‌గా పనిచేశాడు.
ఈమె షిల్లాంగ్ లోని లోరెటో కాన్వెంట్‌లో మరియు కోల్‌కాతాలోని లోరెటో హౌస్‌లో చదివింది. ఈమె ఆక్స్‌ఫర్డ్ లోని సోమర్‌విల్లె కాలేజీలో డిగ్రీ చదివింది. అనంతరం కోల్‌కాతాలోని జాదవ్‌పూర్ విశ్వవిద్యాలయం నుండి తులనాత్మక సాహిత్యంలో స్నాతకోత్తర పట్టాను పొందింది.
ఈమె బాల్యంలో ప్రముఖ చిత్రకారుడు, పద్మవిభూషణ్ పురస్కార గ్రహీత జెమినీ రాయ్ వద్ద చిత్రలేఖనం అభ్యసించింది. ఈమెకు వర్ణచిత్రాలన్నా, పురాతన వస్తువులన్నా ఎక్కువ ఇష్టం. ఈమె సినిమాలలో నటించడానికి ముందు ఇంగ్లీషు, గ్రాఫిక్స్ బోధించే ఉపాధ్యాయినిగా పనిచేసింది.ఈమెకు సంఘసేవ పట్ల కూడా ఎక్కువ మక్కువ ఉంది. ఈమె వివాహం చేసుకోక ముందే ఒక శిశువును దత్తత తీసుకుంది.
మూన్ మూన్ సేన్ తన వివాహం జరిగి, పిల్లలు పుట్టిన తరువాత సినిమాలు, టెలివిజన్‌లలో నటించడం మొదలు పెట్టింది. ఈమె 1984లో విడుదలైన అందర్ బాహర్ సినిమా ద్వారా తన నటనా జీవితాన్ని ఆరంభించింది.
ఈమె తన తల్లి సుచిత్రా సేన్ వలె నటిగా ఎక్కువగా రాణించలేక పోయింది. ఈమె ప్రముఖ తెలుగు సినిమా దర్శకుడు కె.విశ్వనాథ్ దర్శకత్వంలో సిరివెన్నెల సినిమాలో నటించింది.
ఈమె సినిమారంగానికి రాకముందు ఒంటరిగా, తన కూతుళ్లతో కలిసి కొన్ని ప్రకటనలలో మోడల్‌గా నటించింది. ముఖ్యంగా కొన్ని సబ్బు ప్రకటనలలో కనిపించింది. ఆ ప్రకటనలు 1980లలో వివాదాస్పదమయ్యాయి. ఇవి కాక ఈమె కొన్ని టెలివిజన్ సీరియళ్లలోను, టెలి ఫిలింలలోను నటించింది. 
2004లో విడుదలైన మై కర్మ అనే ఆంగ్ల చిత్రంలోని ఈమె నటనకు అంతర్జాతీయ ప్రసంశలు లభించింది.
ప్రస్తుతం ఈమె బెంగాలీ భాషలో ఒక వంటల పుస్తకాన్ని వ్రాసింది. ముద్రణ కావలసి ఉంది.
ఈమె మార్చి 2014లో తృణమూల్ కాంగ్రెస్ పార్టీలో చేరింది.ఈమె 2014 లోక్‌సభ ఎన్నికలలో బంకూరా నియోజకవర్గం నుండి పోటీ చేసి అంతకు ముందు వరుసగా తొమ్మిది పర్యాయాలు గెలిచిన సిపిఐ (ఎం) పార్టీకి చెందిన బాసుదేవ్ ఆచార్యను ఓడించింది.
మూన్ మూన్ సేన్ 1978లో త్రిపుర రాజ్యానికి చెందిన రాజకుటుంబీకునితో వివాహం చేసుకుంది. ఈ దంపతులకు ఇద్దరు కుమార్తెలు రైమా సేన్, రియా సేన్ జన్మించారు. ఇద్దరూ చలనచిత్ర నటీమణులుగా రాణించారు. తన వృత్తి జీవితానికి సదా సహకరిస్తున్న ఈమె భర్త పట్ల ఈమెకు ఎనలేని గౌరవముంది.
ఈమె అత్తగారు ఇలాదేవి కూచ్ బెహర్ రాజాస్థానానికి చెందిన రాణి ఇందిరారాజే కుమార్తె మరియు జైపూర్ మహారాణి గాయిత్రీ దేవికి అక్క.
ఈమె వెండితెరపై అనైతిక పాత్రలను పోషించినా నిజజీవితంలో గాఢమైన ధార్మిక నిష్ట కలిగి ఉంది. ఈమె తన తల్లి మరణించిన తరువాత కర్మకాండలు జరిపి తన తల్లి అస్థికలను గంగానదిలో నిమజ్జనం చేసింది.
కుంకువారిపాలెం (ముప్పాళ్ళ)
కుందురువారిపాలెం,గుంటూరు జిల్లా, ముప్పాళ్ళ (గోళ్లపాడు ముప్పాళ్ల అని అంటారు) మండకుందురువారిపాలెంలానికి చెందిన గ్రామం. పిన్ కోడ్ నం.522 408., ఎస్.టి.డి.కోడ్ = 08641.
షాదీ ముబారక్ పథకం
షాదీ ముబారక్ పథకం తెలంగాణ రాష్ట్రం లోని ముస్లిం మైనారిటీ వర్గాలకు చెందిన యువతుల వివాహాల కోసం రూ. 1,00,116 చొప్పున ఆర్థిక సాయం అందించే లక్ష్యంతో తెలంగాణ రాష్ట్ర ప్రభుత్వం 2014, అక్టోబర్ 2న ప్రవేశపెట్టిన పథకం. 2017, మార్చి 13న ప్రవేశపెట్టిన 2017-18 తెలంగాణ బడ్జెట్ లో ఈ పథక ఆర్థిక సాయాన్ని రూ.51వేల నుండి రూ.75,116 లకు పెంచారు. 2018, మార్చి 19న రూ.1,00,116 కు పెంచారు.
తెలంగాణ రాష్ట్ర ముఖ్యమంత్రి కల్వకుంట్ల చంద్రశేఖరరావు గారు అక్టోబరు 2, 2014 నుంచి ఈ పథకాన్ని అమలులోకి తీసుకొచ్చారు. 18ఏళ్లు వయోపరిమితి ఉన్న ముస్లిం మైనారిటీ వర్గాలకు చెందిన యువతులకు ఈ పథకం వర్తిస్తుంది. గ్రామాల్లో ఆదాయం రూ.లక్షన్నర, పట్టణాల్లో రూ.2 లక్షల ఆదాయం ఉన్న వారు ఈ పథకానికి అర్హులు.
తెలంగాణ ఈపాస్లో ధరఖాస్తు చేసుకోవాలి. పెళ్ళికి 10 రోజుల ముందు ఆర్థిక సహాయం అందేలా ప్రభుత్వం ఏర్పాట్లు చేసింది.
వివాహం జరిగిన తరువాత కళ్యాణలక్ష్మి పథకం కింద ఆర్థిక సాయం చేయాలనే నిబంధనను మార్చి, పెళ్ళి అవసరాలకోసం డబ్బును ముందే అందించాలన్న ఉద్దేశంతో దరఖాస్తు చేసిన కొద్ది రోజులలోనే ఆ దరఖాస్తు ఫారాలను పరిశీలించి, రూ.1,00,116 ఆర్థిక సాయం వధువు పేరుమీద ఉన్న బ్యాంకు ఖాతాలో జమచేస్తారు. జిల్లా కేంద్రంలోని సాంఘిక సంక్షేమశాఖ కార్యాలయంలో, లేదా దగ్గరలోని తహసీల్దార్ కార్యాలయంలో పూర్తి సమాచారం పొందవచ్చు.
హొమాయ్ వ్యరవాలా
హొమాయ్ వ్యరవాలా (9 డిసెంబరు 1913 – 15 జనవరి 2012), భారతదేశ మొట్టమొదటి ఫోటో విలేఖరి. ఆమె డాల్డా 13 అనే పేరుతో ప్రసిద్ధి చెందింది. 1930లలో ఆమె క్రియాశీలకంగా  పనిచేసేది. 1970వ దశకంలో ఉద్యోగవిరమణ చేసింది ఆమె. 2011లో హొమాయ్ ను భారత ప్రభుత్వం, దేశంలోని రెండో అతి  పెద్ద పురస్కారమైన పద్మ విభూషణ్ పురస్కారంతో గౌరవించింది.
డిసెంబరు 9, 1913న గుజరాత్ లోని వ్యరవాలా, నవసరీలో పార్సీ కుటుంబంలో జన్మించింది హొమాయ్. సర్ జె.జె.స్కూల్ ఆఫ్ ఆర్ట్ లోనూ, ముంబయి విశ్వవిద్యాలయం లలో చదువుకుంది.
గాంధేయవాది అయిన హొమాయ్, తన జీవితంలో గాంధీ మార్గాన్ని అనుసరించింది. ఆమె జీవితాంతం అతి సాధారణంగా బ్రతికింది.
1930లో వృత్తి జీవితాన్ని ప్రారంభించిన ఈమె, 1942లో ముంబైకు మారిన తరువాత జాతీయ స్థాయి గుర్తింపు లభించడంతో వృత్తిలో మార్పు వచ్చింది. ఆ తర్వాత ఈమె తన మకామును ఢిల్లీకి మార్చింది. అక్కడ 30యేళ్లకు పైగా నివసించింది. ఈమె ప్రెస్ ఫోటోగ్రాఫర్‌గా గాంధీ,నెహ్రూ, జిన్నా, ఇందిరాగాంధీ, నెహ్రూ - గాంధీ కుటుంబాల ఫోటోలను తీసింది. రెండవ ప్రపంచ యుద్ధం తరువాత ఈమె ముంబాయి నుండి వెలువడే "ఇలస్ట్రేటెడ్ వీక్లీ ఆఫ్ ఇండియా"లో 1970 వరకు పనిచేసింది. ఆ సమయంలో ఈమె తీసిన పలు నలుపు తెలుపు ఛాయాచిత్రాలు తరువాతి కాలంలో ప్రతిరూపాలుగా నిలిచిపోయాయి. ఈమె 1973లో తన భర్త మరణానంతరం వడోదరలో స్థిరపడింది. తరువాత తన ఛాయాచిత్రాల సేకరణను ఈమె ఢిల్లీలోని అల్కాజీ ఫౌండేషన్‌ ఫర్ ఆర్ట్స్ అనే సంస్థకు ఇచ్చివేసింది. ఈమె 104 జయంతి సందర్భంగా గూగుల్ ఒక డూడుల్ ద్వారా నివాళిని అర్పించింది. " First Lady of the Lens" అనే శీర్షికతో ఉన్న ఈ డూడుల్ మధ్యభాగంలో "హొమాయ్" చిత్రం ఉంది.
ఈమె ఊపిరితిత్తులకు సంబంధించిన వ్యాధితో బాధపడుతూ తన 98వ యేట 2012, జనవరి 15న వడోదరలో మరణించింది.
రేణుకా సహాని
రేణుకా సహాని ఒక భారతీయ చలనచిత్రనటి. ఈమె మరాఠీ, హిందీ, తెలుగు తదితర భాషా చిత్రాలలో నటించింది. దూరదర్శన్‌లో జనాదరణ పొందిన సురభి అనే ధారావాహిక కార్యక్రమం ఈమెకు మంచి పేరు తెచ్చిపెట్టింది.
ఈమె మహారాష్ట్రలో 1966 అక్టోబర్ 7న జన్మించింది. ముంబాయిలోని మితిబాయ్ కాలేజీలోను, సెయింట్ జేవియర్స్ కాలేజీలో చదివింది. ముంబాయి యూనివర్సిటీ నుండి క్లినికల్ సైకాలజీలో పోస్ట్ గ్రాడ్యుయేషన్ చేసింది. "హచ్ సున్‌బైచా భావ్" అనే మరాఠీ సినిమాతో నటనకు శ్రీకారం చుట్టి ఆ తర్వాత ఎన్నో మరాఠీ సినిమాలు చేసింది. ఈమె తల్లి శాంతా గోఖలే రాసిన "రిటా వెలింగ్కర్‌"నవల ఆధారంగా "రిటా" అనే మరాఠీ సినిమాకు తొలి సారి దర్శకత్వం వహించి అందులో నటించింది. సర్కస్ అనే తొలి దశపు భారతీయ సీరియల్‌లోనూ ఈమె నటించింది. ఆ తర్వాత సురభి అనే ప్రాయోజిత సంచికా కార్యక్రమాన్ని సిద్దార్థ్ కక్‌తో కలిసి సమర్పించింది. మరాఠీ సినిమాల ద్వారా రాని పేరు ప్రఖ్యాతులు సురభి ద్వారా వచ్చాయి. అవే ఈమెను "హమ్ ఆప్ కే హై కౌన్" వంటి సూపర్‌హిట్ సినిమాలో ప్రాధాన్యమున్న పాత్రను వరించేలా చేశాయి. హిందీలో జాకీష్రాఫ్, పల్లవి జోషి తదితరులతో నటించింది. ఇంతిహాన్ అనే టివీ సీరియల్‌లో పోషించిన బలమైన ఆత్మవిశ్వాసం కలిగిన యువతి పాత్ర ఈమెకు ఎంతో పేరు తెచ్చిపెట్టింది. తెలుగులో రామ్‌గోపాల్‌వర్మ నిర్మాణంలో మనీ సినిమాలో చిన్నాకు జోడీగా నటించింది. కొన్నేళ్ల తర్వాత దానికి సీక్వెల్‌గా తీసిన మనీ మనీ సినిమాలోనూ నటించింది. అటు నటిగా జన్మనిచ్చిన చిన్నితెరని వదలకుండానే వెండితెర మీదా రాణించిన రేణుక తెరమీద నటించింది తక్కువే అయినా ఎక్కువగా గుర్తుండిపోయే పాత్రలు పోషించింది. 1998 వరకూ వరుసగా నటిస్తూ వచ్చి ఆ తర్వాత అరకొరగా అదీ 2010 దాకా కనిపించింది.
బలుపు, తడాఖా, బంగారం వంటి తెలుగు సినిమాలలో నటించిన బాలీవుడ్ నటుడు అశుతోష్ రాణాను ఈమె ప్రేమించి 2001లో వివాహం చేసుకుంది. వీరికి శౌర్యమన్, సత్యేంద్ర అనే ఇద్దరు పిల్లలు కలిగారు.
లక్ష్మీపురం (చందర్లపాడు)
లక్ష్మీపురం (చందర్లపాడు), కృష్ణా జిల్లా, చందర్లపాడు మండలానికి చెందిన గ్రామము.
నూతనంగా నిర్మించిన ఈ ఆలయాలలో విగ్రహ ప్రతిష్ఠా మహోత్సవాలలో భాగంగా, 2017,మార్చి-13వతేదీ సోమవారంనాడు, పూజా కార్యక్రమాలు నిర్వహించారు. యాగశాలలో దంపతులు పూజలు చేసారు. పురాణ ప్రవచనం నిర్వహించారు. 14వతేదీ మంగళవారంనాడు ఆలయాలలో జలాధివాసం కార్యక్రమం కోలాహలంగా నిర్వహించారు. గ్రామస్థులు ప్రతి ఇంటి నుండి బిందెలతో నీటిని తీసికొని వచ్చి, ఆలయాలలో అభిషేకాలు నిర్వహించారు. ధ్వజస్తంభాలను, ప్రతిష్ఠించవలసిన విగ్రహాలకు గ్రామోత్సవం నిర్వహించారు. అనంతరం గుడిమెట్ల గ్రామ సమీపంలోని కృష్ణానది వద్దకు తీసికొనివెళ్ళి, ప్రత్య్కపూజలు నిర్వహించి, జలాధివాసం నిర్వహించారు. మహిళలు, భక్తులు అనేకంగా వాహనాలలో నదివద్దకు చేరుకొని, ఈ కార్యక్రమాన్ని తిలకించారు. భక్తులతో కృష్ణానదీతీరం కోలాహలంగా కనిపించింది. 16వతేదీ గురువారంనాడు విగ్రహాల ప్రతిష్ఠ, అనంతరం అన్నదానం నిర్వహించారు. పలు గ్రామాలనుండి భక్తులు బారీగా తరలి వచ్చారు. [1]&[2]
[1] ఈనాడు అమరావతి/నందిగామ; 2017,మార్చి-14; 1వపేజీ. 
[2] ఈనాడు అమరావతి/మైలవరం; 2017,మార్చి-17; 2వపేజీ.
మాళవిక
మాళవిక ఒక తెలుగు సినీ నేపథ్య గాయని. అనేక ప్రేక్షకాదరణ పొందిన పాటలను పాడింది.
చిరు ప్రాయంలోనే తన తల్లి వద్ద సంగీత శిక్షణ తీసుకున్నది. ఈమె తల్లి ఒక సంగీత ఉపాధ్యాయురాలు. తర్వాత శాస్త్రీయ సంగీతంలో కుమారి మందపాక శారద గారి వద్ద శిక్షణ పొందింది. విశాఖపట్నం లోని లిటిల్ ఏంజెల్స్ పాఠశాల నుండి ప్రాథమిక విద్యాభ్యాసాన్ని పూర్తి చేసింది. ఈమె తల్లి కూడా ఇదే పాఠశాలలో సంగీత ఉపాధ్యాయురాలుగా పనిచేసేది.చిన్నప్పటినుండి వీరి ఇంటిలో సంగీత వాతావరణం మధ్య పెరిగింది. చిన్నప్పటినుండి విశాఖపట్నం మరియు చుట్టుపక్కల జరిగిన అనేక పాటలపోటీలలో పాల్గొని అనేక బహుమతులు గెలుచుకున్నది. సినీరంగంలో అవకాశాలు పెరగడంతో వీరి కుటుంబం హైదరాబాదుకి మకాం మార్చింది.
2013 ఫిబ్రవరి 15న ఈమె వివాహం ఒరిస్సా రాష్ట్రం బరంపురంకు చెందిన కృష్ణ చైతన్యతో జరిగింది.
జానకి అమ్మ
జస్టిస్ జానకి అమ్మ(1920–2005), కేరళ ఉన్నత న్యాయస్థానానికి మాజీ న్యాయమూర్తి. ఆమె కేరళలోని త్రిస్సూర్ జిల్లలో ఒక గ్రామంలో జన్మించింది. జానకీ జీవితంలో ఎక్కువ భాగం మాత్రం ఎర్నాకుళంలో జీవించింది. 30 మే 1974న కేరళ ఉన్నత న్యాయస్థానానికి ప్రధాన న్యాయమూర్తిగా బాధ్యతలు స్వీకరించింది. భారతదేశంలోనే రెండో మహిళా హైకోర్టు న్యాయమూర్తి జానకీ అమ్మ కావడం విశేషం. 22 ఏప్రిల్ 1982 వరకు జడ్జిగా పనిచేసింది ఆమె.
ఆమె 1940-44 మధ్య కాలంలో భారత స్వాతంత్ర్య సంగ్రామంలో క్రియాశీలకంగా పాల్గొన్నారు. ఆమె తాన్ విద్యాభ్యాసం అనంతరం కొచ్చిన్ ప్రజా మండలంలొ చేరారు. తరుగాత భారత జాతీయ కాంగ్రెస్ పార్టీలోనికి చేరారు.
ఆమె ట్రావెన్స్‌కోర్-కొచ్చిన్ లో మొదటి మహిళా మ్యునిసిపల్ చైర్‌పర్సన్ గా పనిచేసారు. ఆమె ఏప్రిల్ 1953 నుండి మార్చి 1956 వరకు ఎర్నాకుళం మ్యునిసిపల్ కౌన్సిల్ కు చైర్ పర్సన్ గా భాద్యతలు నిర్వహిమారు. ఆమె న్యాయ విభాగంలో చేరిన తరువాత తన రాజకీయ జీవితానికి స్వస్తి చెప్పారు.
ఆమె తన న్యాయవాద వృత్తిని న్యాయవాది పనంపల్లి గోవింద మీనన్ వద్ద జూనియర్ గా ప్రారంభించారు. తరువాత ఆమె కొజికోడ్, టెలిచెర్రి మరియు మంజేరి ప్రాంతాలలో జిల్లా మెజిస్ట్రేట్, జిల్లా మరియు సెషన్స్ జడ్జిగా భాద్యతలు నిర్వహించారు. ఆమె మే 30 1974లో కేరళ హైకోర్టులో న్యాయమూర్తిగా భాద్యతలు స్వీకరించారు. భారతదేశంలో న్యాయవాద వృత్తిని అలంకరించిన మహిళలలో ఆమె రెండవవారు. ఆమె ఏప్రిల్ 22, 1982 న కేరళ హికోర్టు నుండి పదవీ విరమణ చేశారు.
ఆమె కేరళ హైకోర్టు నుండి న్యాయమూర్తిగా పదవి విరమణ చేసిన తదుపరి న్యాయ రంగంలో వివిధ సేవలనందించారు. 1983లో ఆమె అనేక మంది కారణమైన కల్తీ సారా ఉదంతం ను దర్యాప్తు చేయడానికి రాష్ట్ర ప్రభుత్వంచే నియమింపబడ్డారు. ఆమె చేసిన సిఫార్సులకనుగుణంగా రాష్ట్ర ప్రభుత్వం అబ్కారీ విధానంలో 57(A) సెక్షనును ప్రవేశపెట్టింది. ఆమె కేరళ ప్రభుత్వానికి సంబంధించిన అనేక దర్యాప్తులు, విచారణ కమీషన్లలో తన సేవలనందించారు.
ఆమె ఎర్నాకుళం కారయోగం అధ్యక్షురాలిగా కూడా తన సేవలనందించారు.
తెలంగాణ రాష్ట్ర చేనేత సహకార సంఘం
తెలంగాణ రాష్ట్ర చేనేత సహకార సంఘం (టెస్కో) తెలంగాణ రాష్ట్రంలోని చేనేతరంగ అభివృద్ధికోసం ఏర్పాటుచేయబడిన సంస్థ. ఇది 2016లో సంవత్సరం 2016 వెంటనే ఆంధ్రప్రదేశ్ రాష్ట్ర పునర్వ్యవస్థీకరణ చట్టం, 2014 ప్రకారం ఆంధ్రప్రదేశ్ రాష్ట్ర చేనేత సహకార సంఘం (ఆప్కో) నుండి విడిపోయింది.
తెలంగాణ రాష్ట్రంలో దాదాపు 380 ప్రాథమిక చేనేత సహకార సంఘాలు ఉన్నాయి. వీటిల్లో సుమారుగా 13,000 చేనేత కార్మికులు చేనేతరంగంపైనే ఆధారపడి జీవిస్తున్నారు. వీరందరికి పని కల్పంచడమే టెస్కో లక్ష్యం.
పోచంపల్లి, గద్వాల, నారాయణపేట, వరంగల్ & కరీంనగర్ లలో ప్రధాన చేనేత క్లస్టర్లు ఉన్నాయి. ఉత్తర భారతదేశంలో 9, తెలంగాణ రాష్ట్రంలో 37 శాఖలను టెస్కో నిర్వహిస్తుంది.
తెలంగాణ రాష్ట్రంలోని చేనేత కార్మికులను ఆదుకునే లక్ష్యంతో తెలంగాణ రాష్ట్ర ప్రభుత్వం ప్రవేశపెట్టిన పథకమే ఈ చేనేత లక్ష్మి పథకం. చేనేత లక్ష్మి పథకంలో వస్ర్తాలను తెలంగాణ రాష్ట్ర చేనేత సహకార సంఘం షోరూంలలో కొనుగోలు చేయవచ్చు. ఈ పథకం కింద ప్రతి నెలా రూ.1000 చొప్పున 9 నెలలు చెల్లిస్తే.. తదుపరి రూ. 14400 విలువ వస్ర్తాలను అందిస్తారు. ఒకవేళ నెలకు రూ. 1000 వంతున నాలుగు నెలలు రూ. 4000 చెల్లిస్తే, తదుపరి రూ. 5400 విలువైన వస్ర్తాలు అందిస్తారు.
చేనేత రంగాన్ని ప్రోత్సహించడంకోసం తెలంగాణ రాష్ట్ర చేనేత శాఖ మంత్రి కల్వకుంట్ల చేనేతకు చేయూత అనే కార్యక్రమాన్ని రూపొందించారు. చేనేతల ప్రోత్సాహించేందుకు కేటిఆర్ రూపొందించిన ఈ కార్యక్రమానికి సినీనటి సమంత తన మద్దుతు ప్రకటిస్తూ చేనేతకు బ్రాండ్ అంబాసిడర్‌ గా ఉంటానని ప్రకటించింది.
నందుల సుశీలాదేవి
నందుల సుశీలాదేవి ప్రఖ్యాత నవలా రచయిత్రి మరియు కథా రచయిత్రి.
ఈమె 1940వ సంవత్సరంలో రాజమహేంద్రవరంలో నందుల సోమేశ్వరరావు, సత్యవతి దంపతులకు జన్మించింది. విద్యావంతుల ఇంట పుట్టినందువలన ఈమె విద్యకు ఎటువంటి అవరోధం ఏర్పడలేదు. ఆంధ్ర విశ్వవిద్యాలయం నుండి రసాయన శాస్త్రంలో ఎమ్‌.ఎస్‌సి., ఎమ్‌.ఫిల్‌. పట్టాలు పొంది అన్నవరం సత్యవతి కళాశాలలోను, ప్రభుత్వ కళాశాలలోను అధ్యాపకురాలిగాను, ప్రిన్సిపాల్‌గానూ పనిచేసి పదవీ విరమణ గావించింది. ఈమె భర్త సుసర్ల సుబ్రహ్మణ్యం. వీరి పిల్లలిద్దరు వున్నతోద్యోగాలలో స్థిరపడ్డారు. ఈమెకు చిన్నతనం నుండి సమాజసేవపట్ల అనురక్తి. వృద్ధాశ్రమాలు, వికలాంగుల పాఠశాలలు వంటి ఎన్నో సేవా సంస్థల కార్యక్రమాలలో పాలు పంచుకుంటూ కాకినాడలో విశ్రాంత జీవనాన్ని అవిశ్రాంతంగా గడుపుతున్నది.
ఈమె తొలిరచన సోషల్‌ సర్వీస్‌ అనే కథానిక 1958వ సంవత్సరంలో ఆంధ్రపత్రికలో ప్రచురితమయింది. అప్పుడు ప్రారంభమయిన ఈమె సాహితీప్రస్థానం ఇప్పటికీ నిరంతరాయంగా సాగుతూనే ఉంది. ఈ యాత్రలో ఆమె రెండువందలకు పైగా కథలూ, ఒక నాటకం, కొన్ని నవలలు, కొన్ని కథా సంపుటాలు వెలువరించింది. ఈమె రచనలు యువ, ఆంధ్రపత్రిక, ఆంధ్రప్రభ, ఆంధ్రజ్యోతి, భారతి, స్వాతి, విపుల, ఉషస్సు, నవ్య, పత్రిక, విశాలాంధ్ర, విశాఖ, ఈనాడు వంటి ప్రఖ్యాత పత్రికలలో ప్రచురితమయ్యాయి.
ఈమె రచనలలో కొన్ని:ఈమెకు పొట్టిశ్రీరాములు విశ్వవిద్యాలయం వారి పురస్కారం, ఆంధ్రభాషా సమితి పురస్కారం, చక్రపాణి అవార్డు లభించాయి. 2011లో కేంద్రప్రభుత్వం ఈమె వృద్ధులకు చేసిన సేవలకు గుర్తింపుగా వయోశ్రేష్ఠ సమ్మాన్ పురస్కారంతో సత్కరించింది.
పైళ్ల శేఖర్ రెడ్డి
పైళ్ల శేఖర్ రెడ్డి తెలంగాణ రాష్ట్ర రాజకీయ నాయకుడు. భువనగిరి అసెంబ్లీ నియోజకవర్గం శాసనసభ్యుడిగా తెలంగాణ రాష్ట్ర సమితి నుండి ప్రాతినిధ్యం వహిస్తున్నాడు. 2014 అసెంబ్లీ ఎన్నికలలో భువనగిరి అసెంబ్లీ నియోజకవర్గం ఎన్నియ్యాడు. పార్టీ పొలిట్ బ్యూరో సభ్యుడు.
పైళ్ల శేఖర్ రెడ్డి 1968లో, తెలంగాణ రాష్ట్రం, యాదాద్రి - భువనగిరి జిల్లా, ఆత్మకూరు మండలంలోని కదిరేణి గూడెంలో జన్మించాడు.
ఈయన తండ్రి పేరు రాంరెడ్డి. ఈయనది వ్యవసాయ కుటుంబం. ఉస్మానియా విశ్వవిద్యాలయం పరిధిలోని ఖమ్మంలో ఉన్న ఎస్.ఈ.ఎస్. మూర్తి పాలిటెక్నిక్ కళాశాలలో సివిల్ ఇంజనీరింగ్ లో డిప్లొమా పూర్తిచేశాడు.
రాజకీయాలలోకి ప్రవేశించక ముందు హైదరాబాద్, బెంగుళూర్ లలో ఒక స్థిరాస్తి రంగం (రియల్ ఎస్టేట్) లో ఉన్నాడు.
2014 అసెంబ్లీ ఎన్నికలలో తెలంగాణ రాష్ట్ర సమితి పార్టీ తరపున భువనగిరి అసెంబ్లీ నియోజకవర్గం నుండి పోటీచేసి యువ తెలంగాణ పార్టీ అభ్యర్థి జిట్టా బాలకృష్ణారెడ్డిపై ఎన్నియ్యాడు. పైళ్ల శేఖర్ రెడ్డి 54,686 ఓట్లు రాగా, జిట్టా బాలకృష్ణారెడ్డి 15,416 ఓట్లు వచ్చాయి.
ఫ్లోరైడ్ కాలుష్యంతో బాధపడుతున్న నల్గొండ జిల్లా వాసులకు శుభ్రమైన త్రాగు నీటిని అందించాడు.
పంచో బర్నెస్
ఫ్లోరెన్స్ లోవే పంచో బర్నెస్ (జులై 22, 1901 – 1975 మార్చి 30) మొదటి సినిమా విన్యాసాలు చేసే వైమానికుల సంఘ స్థాపకురాలు, మార్గదర్శక వైమానికురాలు. 1930లో అమేలియా ఇయర్ హర్ట్ చేసిన వాయు వేగ రికార్డును బద్ధలుకొట్టింది. మహిళల ఎయిర్ డెర్బీ రేస్ లో కూడా ఆమె పాల్గొంది. అంతర్జాతీయ మహిళా పైలెట్ల సంఘం అయిన నైన్టీ నైన్స్ లో కూడా ఆమె సభ్యురాలు. తరువాత కొన్ని సంవత్సరాలకు హ్యాపీ బాటమ్ రైడింగ్ క్లబ్, మొజవే డిజర్ట్ అనే బార్ అండ్ రెస్టారెంట్, టెస్ట్ పైలెట్లకు, వైమానికులకు భోజనం అందించే సదరన్ కాలిఫోర్నియా అనే  రెస్టారెంట్ నూ స్థాపించింది.
జులై 22, 1901న తడ్డెస్ లోవే II (1870–1955), ఆతని మొదటి భార్య ఫ్లోరెన్స్ మే డాబ్బిన్స్ లకు కాలిఫోర్నియాలోని పసడనేలో జన్మించింది  ఆమె.
పాటిబండ్ల రజని
పాటిబండ్ల రజని స్త్రీవాద కవయిత్రిగా మరియు రచయిత్రిగా సుప్రసిద్ధురాలు.
నలమాడ పద్మావతిరెడ్డి
నలమాడ పద్మావతిరెడ్డి తెలంగాణ రాష్ట్ర రాజకీయ నాయకురాలు. భారత జాతీయ కాంగ్రెస్ తరపున కోదాడ అసెంబ్లీ నియోజకవర్గం నుండి ప్రాతినిథ్యం వహిస్తుంది.
1967, జూన్ 17న ఆర్. ధనంజయరెడ్డి, ఉమాదేవి దంపతులకు తెలంగాణ రాష్ట్రం, హైదరాబాద్లో జన్మించింది.
ఈవిడ కళాత్మక (ఆర్కిటెక్చర్) విద్యలో పట్టభద్రుడయింది. రిషి వ్యాలీ పాఠశాలలో మరియు హైదరాబాద్ లోని జవహార్ లాల్ సాంకేతిక విశ్వవిద్యాలయంలో చదువుకుంది. బెంగుళూర్లో అంతర్గత రూపకల్పన (ఇంటీరియర్ డిజైనింగ్) విద్యను అభ్యసించింది.
ఈవిడ కోదాడ అసెంబ్లీ నియోజకవర్గం నుంచి తొలి మహిళా పోటీదారుణి. 2014 తెలంగాణ అసెంబ్లీ ఎన్నికల్లో 13,374 ఓట్ల తేడాతో సమీప ప్రత్యర్థిని ఓడించి మొదటిసారిగా ఎమ్మెల్యేగా ఎన్నికయింది.
నలమాడ పద్మావతిరెడ్డి 81,966 ఓట్లు రాగా, బొల్లం మల్లయ్య యాదయ్య 68,592 ఓట్లు వచ్చాయి.
ఈవిడ 1990, ఏప్రిల్ 1న తెలంగాణ ప్రదేశ్ కాంగ్రెస్ కమిటీ ప్రస్తుత అధ్యక్షుడు, మాజీ మంత్రి నలమడ ఉత్తమ్ కుమార్ రెడ్డిని వివాహం చేసుకుంది.
కాకినాడ శ్యామల
కాకినాడ శ్యామల ప్రముఖ రంగస్థల మరియు సినిమానటి. ఈమె దాదాపు 200 సినిమాల వరకు తెలుగు, తమిళ భాషలలో నటించింది.
ఈమె పుట్టింది పెరిగింది కాకినాడలో. ఈమె చిన్నతనంలోనే తండ్రి మరణించాడు. జోసెఫ్ కాన్వెంటు బోర్డింగ్ స్కూలులో 8వ తరగతి వరకు చదివింది. ఈమెకు చిన్నతనం నుండే సినిమాలలో పాటలు పాడాలన్న కోరిక ఉండేది. ఈమె తొలిసారి "వేరు పడి తీరాలి" అనే నాటకంలో నటించి రంగస్థలంపై కాలుమోపింది. ఈమె నాటకాలలో నటించడం మొదట కుటుంబసభ్యులకు యిష్టం లేకున్నా ఆ తరువాత ఆమెను ప్రోత్సహించారు. ఈమె చింతామణి, వసంతసేన, ఛాయ, ప్రమీల వంటి పౌరాణిక పాత్రలలో ఈమె రాణించింది. మరో మొహెంజొదారో, కన్యాశుల్కం, రాగరాగిణి, లావాలో ఎర్రగులాబీ, రాజీవం మొదలైన సాంఘిక నాటకాలలో నటించి అనేక బహుమతులు పొందింది. ఈమె మరోచరిత్ర సినిమాలో తొలిసారి వెండితెరపై నటించింది.
ఈమె నటించిన తెలుగు సినిమాలలో కొన్ని:
మారియన్ కార్పెంటర్
మరియన్ ఆండర్ సన్ కార్పెంటర్ (మార్చి 6, 1920 – అక్టోబరు 29, 2002), వాషింగ్టన్, డి.సి., శ్వేత సౌధం కవర్ చేసిన, అమెరికా ప్రెసిడెంట్ తో పర్యటించిన మొట్టమొదటి అమెరికా మహిళా ప్రెస్ ఫోటోగ్రాఫర్. 1940లలోనే ఆమె లింగ బేధానికి వ్యతిరేకంగా ఉద్యోగంలో ముందుకు సాగింది. అప్పటికి ఆడపిల్లంటే పెళ్ళి చేసుకుని, పిల్లలను కని, ఇంట్లో ఉండాలి అన్నట్టుగా సమాజం ఉండేది. కానీ 1949లో ఆమె రెండో వివాహం తరువాత వాషింగ్టన్ లో పని చేయడానికి వెళ్ళింది.
1951లో విడాకులైన తరువాత, తన తల్లికీ, కొడుక్కీ సేవ చేసేందుకు సెయింట్ పాల్, మిన్నెసొటాలో నర్సుగా పని చేసింది ఆమె. అయితే ఆమె 82 ఏళ్ళ వయసులో చనిపోయే వరకూ ఫోటోగ్రఫీ  చేసింది. చనిపోయేంత వరకూ ఆమె మార్గదర్శకురాలిగా గుర్తింపు పొందింది.
మిన్నెసొటా రాష్ట్ర ముఖ్య పట్టణమైన సెయింట్ పాల్ నగరంలో జన్మించి మారియస్ కార్పెంటర్.
జి. వివేకానంద్
జి. వివేకానంద్ తెలంగాణ రాష్ట్ర రాజకీయ నాయకుడు మరియు 15వ పార్లమెంటు సభ్యుడు. భారత జాతీయ కాంగ్రెస్ తరపున పెద్దపల్లి లోకసభ నియోజకవర్గం నుండి ప్రాతినిథ్యం వహించాడు. 2014 ఎన్నికల అనంతరం తెలంగాణ రాష్ట్ర సమితిలో చేరాడు. ప్రస్తుతం తెలంగాణ ప్రభుత్వ సలహాదారుడుగా ఉన్నాడు.
ఈయన 1957, నవంబరు 30న ప్రముఖ కాంగ్రెస్ పార్టీ సభ్యుడు మరియు పార్లమెంట్ జి.వెంకటస్వామి, కళావతి దంపతులకు కరీంనగర్లో జన్మించాడు.
బేగంపేట లోని హైదరాబాద్ పబ్లిక్ స్కూల్ లో పాఠశాల విద్యను చదివాడు. ఉస్మానియా వైద్య కళాశాల నుండి వైద్య విద్యను పూర్తిచేశాడు.
2009లో రాజకీయరంగ ప్రవేశంచేసి భారత జాతీయ కాంగ్రెస్ తరపున పెద్దపల్లి లోకసభ నియోజకవర్గం నుండి పోటీచేసి గెలుపొందాడు. బొగ్గు మరియు ఉక్కు కమిటీల సభ్యుడిగా ఉన్నాడు. తెలంగాణ రాష్ట్ర ప్రభుత్వానికి సలహాదారుడిగా పనిచేస్తున్నాడు. విశాఖ పరిశ్రమలకు ఉపాధ్యక్షుడిగా వ్యవహరిస్తున్నాడు.
ఆకాశంలో సగం (సినిమా)
యండమూరి వీరేంద్రనాథ్ వ్రాసిన "అనైతికం" అనే నవల ఆధారంగా తీసిన సినిమా ఇది. ఈ చిత్రంలో 18 మంది సినిమా దర్శకులు నటించడం ఒక విశేషం.
ముంబయిలో కుమార్తె (శ్వేతాబసు ప్రసాద్‌)తో కలసి జీవిస్తుంటుంది వసుంధర (మయూరి అలియాస్‌ ఆశాసైనీ). ఆమె ఓ సింగిల్‌ పేరెంట్‌. "ఆమెకు భర్త లేడు, ఈ అమ్మాయికి తండ్రి లేడు" అంటూ సూటిపోటి మాటలు వినాల్సి రావడంతో, తన తండ్రి ఎవరన్నది చెప్పమంటూ కూతురు, తల్లిని నిలదీస్తుంది. అప్పుడు తల్లి తన డైరీని కూతురికిస్తుంది.
ఆ డైరీలో తల్లి రాసుకున్న తన జీవితమే ఫ్లాష్‌బ్యాక్‌గా నడిచే ఈ సినిమా. వసుంధర ఓ మధ్యతరగతి అమ్మాయి. భర్త (దర్శకుడు చంద్రమహేశ్‌) ఓ మామూలు ఉద్యోగి. అందరు అమ్మాయిల లాగే వసుంధరకు కూడా జీవితం మీద కొన్ని ఆశలు, కోరికలు ఉంటాయి. కానీ, అన్నిటికీ నిరుత్సాహపరుస్తూ మాట్లాడే భర్త మనస్తత్త్వం, సంసారంలోని చిన్న చిన్న సంతోషాల పట్ల కూడా అతనికి ఉన్న అనాసక్తి ఆమెను కుంగదీస్తాయి. పైగా, అన్నిటికీ ఏదో ఒక అడ్డుపుల్ల వేసే ఛాదస్తపు అత్త గారు (కాకినాడ శ్యామల), తన పనిలో తాను మునిగిపోయే బావ గారు (దర్శక - నటుడు 'అల్లరి' రవిబాబు), పూజా పునస్కారాలతో గడిపే తోడి కోడలు, సినిమాలూ షికార్లకూ తిరిగే ఆడపడుచు... ఇలా ఎవరికి వారేగా ఉండే కుటుంబమది.
ఆ పరిస్థితుల్లో భర్తతో కలసి సరదాగా టూర్‌కు ప్లాన్‌ చేస్తుంది వసుంధర. తీరా ఊరెళుతున్న సమయంలోనే 'డిసెంబర్‌ 6' ఘర్షణలు తలెత్తుతాయి. ఆ సమయంలో వసుంధరను ఒంటరిగా వదిలేసి, భర్త పారిపోతాడు. ఒంటరిగా మిగిలిన ఆమె వెంట రౌడీలు పడతారు. అప్పటికి చిత్ర ప్రథమార్ధం ముగుస్తుంది. ఆ తరువాత ఆమె ఏమైంది, ఆమె జీవితం ఎలా అనుకోని మలుపు తిరిగిందన్నది చిత్ర ద్వితీయార్ధం.
శాంతిప్రియ(నటి)
శాంతిప్రియ (తెలుగు: శాంతిప్రియ
) ప్రముఖ భారతీయ సినీ నటి. తెలుగు, తమిళ్, హిందీ భాషా చిత్రాల్లో ఎక్కువగా నటించింది. ఆమె ప్రఖ్యాత నటి భానుప్రియ చెల్లెలు.
శాంతిప్రియకు నిశాంతి అని మరో పేరు ఉంది. ఆమె ఎన్నో విజయవంతమైన చిత్రాల్లో నటించింది. ఆమె నటించిన ఎంగ ఊరు పాటుక్రన్(1988) చిత్రం, ఆమె కెరీర్ లోనే అతిపెద్ద హిట్ గా నిలిచింది. 2002లో ముకేష్ ఖన్నా సరసన ఆర్యజమాన్-బ్రహ్మాండ్ కా యోధ అనే  ధారావహికలో నటించింది. అక్షయ్ కుమార్ సరసన సుగంధ్ సినిమాతో తెరంగేట్రం చేసింది శాంతిప్రియ. మేరే సజనా సాత్ నిభానా, ఫూల్ ఔర్ అంగార్, మెహెర్బాన్ వంటి విజయవంతమైన చిత్రాల్లో మిథున్ చక్రవర్తి  సరసన నటించింది ఆమె. ప్రస్తుతం ఆమె మిథుండా కొడుకు మహాక్షయ్  చక్రవర్తితో కలసి హామిల్టన్ ప్యాలస్ అనే సినిమాలో నటిస్తోంది.
1999లో వి.శాంతారాం మనవడైన సిద్ధర్ధ రాయ్ ను వివాహం  చేసుకుంది. సిద్ధార్ద రాయ్ బాజీగర్, వంశ్ వంటి సినిమాల్లో నటించాడు. 2004లో గుండె నొప్పితో శాంతిప్రియ భర్త చనిపోయాడు. ఆమెకు ఇద్దరు కొడుకులు.
గవిడి శ్రీనివాస్
గవిడి శ్రీనివాస్ తెలుగు కవి, గీత రచయిత. అతను రాసిన కవితలు పత్రికల్లో అచ్చై పుస్తక రూపంలో ప్రచురితమయ్యాయి.
గవిడి శ్రీనివాస్ 1977, జూన్ 13 న  గాతాడలో జన్మించారు. తిమిటేరు బూర్జవలసలో ప్రాథమిక విద్యను అభ్యసించి, తర్వాత ఉన్నత పాఠశాల చదువు 10 కిలోమీటర్లు దూరం ఉన్న దత్తి హైస్కూల్‌లో కొనసాగింది. ఈయన తాత గవిడి కన్నప్పల నాయుడు . తల్లి అరుణ కుమారి , తండ్రి సూర్యనారాయణ  విలేజ్ రెవెన్యూ ఆఫీసరుగా పనిచేసేవారు. 1999 నుండి 2010  వరకు  సెయింట్ ఆన్స్  స్కూల్ లో గణిత ఉపాధ్యాయునిగా చేశారు. 2010  నుండి నోర్డ్ సిన్యూ, సిఎంబియోసిస్ టెక్నాలజీస్, సొనాటా (డెల్) వంటి సాఫ్ట్ వేర్ కంపెనీస్ లో సాఫ్ట్ వేర్ ఇంజనీర్ గా పనిచేశారు. ఈయన ఆంధ్ర విశ్వవిద్యాలయం విశాఖపట్నం నుండి ఎం.సి.ఏ.పూర్తి చేశారు.సెయింట్ మేరీస్ సెంటినరీ కాలేజీ నుండి  బి.ఎడ్ . పూర్తి చేశారు .ఈయన కు జీవిత భాగస్వామి అనురాధ పిల్లలు టబుశ్రీ , దీపశిఖ , నవనీత్ఉన్నారు. ఈయన తాతయ్య వలిరెడ్డి అప్పలనాయుడు దగ్గర పెరిగారు . తాతయ్య ఉపాద్యాయుడు , సర్పంచ్  గా చేశారు.
ఇతను రామసూరి, అద్దేపల్లి, కె. శివారెడ్డి, భావశ్రీ వంటి  కవుల ప్రోత్సాహం తో  సాహిత్య రచన ప్రారంభించాడు.ఇతను పలు పాటలు కూడా రచించాడు.